qundao/data-zh-poetry huggingface dataset:
拟寒山自述·其五
作者：释咸静
朝代：宋

近见一般人，堂堂似佛祖。入室求知识，为明生死事。问汝莫是贼，当时面如土。语言勿生嗔，只个是生死。
拟寒山自述·其五
作者：释咸静
朝代：宋

近见一般人，堂堂似佛祖。
入室求知识，为明生死事。
问汝莫是贼，当时面如土。
语言勿生嗔，只箇是生死。
拟寒山自述·其八
作者：释咸静
朝代：宋

良田着力耕，自利復利故。
莫栽荆棘树，子孙没出路。
仁者爱安仁，狡佞生嫉妬。
劝汝早回头，翻覆面前觑。
拟寒山自述·其八
作者：释咸静
朝代：宋

良田著力耕，自利复利故。莫栽荆棘树，子孙没出路。仁者爱安仁，狡佞生嫉妒。劝汝早回头，翻覆面前觑。
拟寒山自述·其六
作者：释咸静
朝代：宋
体裁：古风

参禅脱生死，辄莫被魔使。八风一任吹，六尘终不污。非语乱如麻，截断众流句。仰面看青天，立地超佛祖。
拟寒山自述·其十
作者：释咸静
朝代：宋

一曲乐升平，非关啰哩棱。山河俱属宋，云水且饶僧。时击松风磬，长然涧月灯。愿王似南岳，万世碧层层。
拟寒山自述·其四
作者：释咸静
朝代：宋

目述自高吟，自高非倨傲。高怀肯随动，幽鸟徒轻噪。无水定无源，有烟必有灶。天堂并地狱，自作还自报。
拟寒山自述·其四
作者：释咸静
朝代：宋

目述自高吟，自高非倨傲。
高怀肯随动，幽鸟徒轻噪。
无水定无源，有烟必有竈。
天堂并地狱，自作还自报。
颂古四首 勘婆二 其一
作者：释咸静
朝代：宋
体裁：偈颂

婆子只知指路，鸡犬被人偷去。直待赵州勘了，这回紧闭门户。
颂古四首 勘婆二 其二
作者：释咸静
朝代：宋
体裁：偈颂

赵州老老大大，不解山中打坐。自言去勘婆了，倒被婆子勘破。
颂古四首·勘婆二
作者：释咸静
朝代：宋

婆子只知指路，鸡犬被人偷去。直待赵州勘了，这回紧闭门户。赵州老老大大，不解山中打坐。自言去勘婆了，倒被婆子勘破。
颂古四首·四不迁
作者：释咸静
朝代：宋
体裁：偈颂

掐珠不念佛，开眼不见色。吃饭谁择日，任东西南北。
颂古四首·犀牛扇
作者：释咸静
朝代：宋
体裁：偈颂

扇上犀牛从古画，索来既破要元牛。纵教戴子重描出，不是当时那一头。
颂鲁祖面壁
作者：释善冀
朝代：宋

鲁祖三昧最省力，才见僧来便面壁。若是知心达道人，不在扬眉便相悉。
颂鲁祖面壁
作者：释善冀
朝代：宋

鲁祖三昧最省力，纔见僧来便面壁。
若是知心达道人，不在扬眉便相悉。
洛下别同志
作者：释善勤
朝代：宋

岁暮远交朋，携筇背洛城。往来兴废地，今古别离情。叠翠嵩峰色，泻寒伊水声。他年再相会，却讶白髭生。
题宝山广严院
作者：释善建
朝代：宋
体裁：七言律诗

垂手红尘古所难，近天尺五启禅关。玉绳低转檐楹外，宫漏微传几席间。云响度声何处笛，翠棱当户越州山。梦回露滴松梢冷，月在三茅万境閒。
颂古九首
作者：释善悟
朝代：宋

昨日与今日，说定说不定。寰中天子敕，塞外将军令。外道当年入梦乡，直至如今犹未省。祖师远远没东土，面壁少林坐九年。二祖传心亲得髓，算来早是已轮先。宝剑连飞急，透顶便通神。有时轻按处，惊动五湖宾。寻思去此地，清凉离烦暑。暮雨朝云乐太平，青山绿水人难睹。不难睹，深林有个白额虫，元来却是玄沙虎。老清源，没缝罅。问佛法，酬米价。衲僧一粒若沾唇，拄杖横担绕天下。马祖才升堂，百丈便卷席。春风一阵来，满地花狼藉。一口吸尽西江水，岭上桃华香扑鼻。枝枝叶叶尽含春，也是因我得礼你。台山路坦平，婆子苦商量。赵州勘破了，清风满大唐。因我得礼你，牵牛去饮水。岸上蹄踏蹄，水中觜对觜。
颂古九首·其七
作者：释善悟
朝代：宋
体裁：偈颂

一口吸尽西江水，岭上桃华香扑鼻。枝枝叶叶尽含春，也是因我得礼你。
颂古九首·其三
作者：释善悟
朝代：宋
体裁：偈颂

宝剑连飞急，透顶便通神。有时轻按处，惊动五湖宾。
颂古九首·其九
作者：释善悟
朝代：宋
体裁：偈颂

因我得礼你，牵牛去饮水。岸上蹄踏蹄，水中觜对觜。
颂古九首·其二
作者：释善悟
朝代：宋
体裁：偈颂

祖师远远没东土，面壁少林坐九年。二祖传心亲得髓，算来早是已轮先。
颂古九首·其五
作者：释善悟
朝代：宋
体裁：偈颂

老清源，没缝罅。问佛法，酬米价。衲僧一粒若沾唇，拄杖横担绕天下。
颂古九首·其八
作者：释善悟
朝代：宋
体裁：偈颂

台山路坦平，婆子苦商量。赵州勘破了，清风满大唐。
颂古九首·其六
作者：释善悟
朝代：宋

马祖才升堂，百丈便卷席。春风一阵来，满地花狼藉。
颂古九首·其六
作者：释善悟
朝代：宋

马祖纔升堂，百丈便卷席。
春风一阵来，满地花狼藉。
颂古九首·其四
作者：释善悟
朝代：宋

寻思去此地，清凉离烦暑。暮雨朝云乐太平，青山绿水人难睹。不难睹，深林有个白额虫，元来却是玄沙虎。
颂古九首·其四
作者：释善悟
朝代：宋

寻思去此地，清凉离烦暑。
暮雨朝云乐太平，青山绿水人难睹。
不难睹，深林有箇白额虫，元来却是玄沙虎。
洛下别同志
作者：释善懃
朝代：宋

岁暮远交朋，携筇背洛城。
往来兴废地，今古别离情。
迭翠嵩峰色，泻寒伊水声。
他年再相会，却讶白髭生。
秋郊晚望
作者：释善懃
朝代：宋
体裁：五言律诗

华郭外登临，凝眸秋色深。树凋分岳面，云破露天心。断雁当空续，残阳隔陇沉。盘桓伤急景，回首动微吟。
偈
作者：释善昭
朝代：宋
体裁：偈颂

汾阳有三诀，衲曾难辨别。更拟问如何，拄杖蓦头揳。
偈
作者：释善昭
朝代：宋
体裁：偈颂

胡僧金锡光，为法到汾阳。六人成大器，劝请为敷扬。
句·其一
作者：释善昭
朝代：宋

万古碧潭空界月，再三捞摝始应知。
句·其三
作者：释善昭
朝代：宋

三头六臂擎天地，忿怒那吒扑帝钟。
句·其三
作者：释善昭
朝代：宋

三头六臂擎天地，忿怒那咤扑帝钟。
句·其二
作者：释善昭
朝代：宋

阵云横海上，拔剑搅龙门。
句·其二
作者：释善昭
朝代：宋

阵云横海上，拔剑搅龙门。三头六臂擎天地，忿怒那吒扑帝钟。雪埋夜月深三尺，陆地行舟万里程。三玄开正道，一句破邪宗。
句·其五
作者：释善昭
朝代：宋

三玄开正道，一句破邪宗。
句·其四
作者：释善昭
朝代：宋

雪埋夜月深三尺，陆地行舟万里程。
第一诀
作者：释善昭
朝代：宋

接引无时节，巧语不能诠，云绽青天月。
第三诀
作者：释善昭
朝代：宋

西国胡人说，济水过新罗，北地用镔铁。
第二诀
作者：释善昭
朝代：宋

舒光辨贤哲，问答利生心，拔却眼中楔。
颂
作者：释善昭
朝代：宋
体裁：偈颂

三玄三要事难分，得意忘言道易亲。一句明明该万象，重阳九日菊花新。
辞顯禅师题壁
作者：释善暹
朝代：宋
体裁：七言绝句

不是无心继祖灯，道惭未厕岭南能。三更月下离岩窦，眷眷无言恋碧层。
白莲花
作者：释善月
朝代：宋

天开地辟讵云赊，异草灵苗特一家。不有冈头三女粲，争敷处子六郎花。英雄有种凛生气，白玉微根不受瑕。他时若补芬陀传，端与优昙定等差。
白莲花
作者：释善月
朝代：宋

天开地闢讵云赊，异草灵苗特一家。
不有冈头三女粲，争敷处子六郎花。
英雄有种凛生气，白玉微根不受瑕。
他时若补芬陀传，端与优昙定等差。
偈
作者：释善果
朝代：宋

冰壶雪室坐禅时，世事纷纭莫可知。仰羡一堂云水客，忘机寂默是便宜。韶阳一曲二十五，不属宫商角徵羽。寥寥千古共谁论，明眼衲僧未轻许。松风清，霜月白。妙应无私，灵光烜赫。不用思量，何须拣择。一句定乾坤，千古为标格。德山棒，临济喝，不是横该与竖抹。拈来直下要承当，透网金鳞活鱍鱍。活鱍鱍，任人看，碧天云静冷光寒。行行莫谓知音少，佛祖总在一亳端。苏州有，常州有，吸尽西江只一口。百八数珠数不尽，须知天长与地久。腾今焕古作嘉祥，一一面南看北斗。鸦鸣鹊噪为祥瑞，明月清风作近邻。入座笑谈欣亹亹，怡然世外两闲人。数日霶沱大雨，元来不落别处。滴穿释迦鼻孔，浸烂弥勒眼睛。溪涧岂能鱼得住，终归大海作波涛。九夏光阴一瞬间，休论城市与深山。大圆觉是安居处，坐断毗卢境界宽。桃花红，李花白，万壑千岩光烜赫。灵云悟处勿遮藏，贤沙正是白拈贼。贼贼，说甚释迦与弥勒。是法不可示，言词相寂灭。击破太虚空，万里一条铁。心生法亦生，心灭法亦灭。心法两俱忘，乌龟唤作鳖。
偈·其一
作者：释善果
朝代：宋
体裁：偈颂

冰壶雪室坐禅时，世事纷纭莫可知。仰羡一堂云水客，忘机寂默是便宜。
偈·其一一
作者：释善果
朝代：宋

心生法亦生，心灭法亦灭。
心法两俱忘，乌龟唤作鼈。
偈·其七
作者：释善果
朝代：宋
体裁：偈颂

数日霶沱大雨，元来不落别处。滴穿释迦鼻孔，浸烂弥勒眼睛。溪涧岂能鱼得住，终归大海作波涛。
偈·其九
作者：释善果
朝代：宋
体裁：偈颂

桃花红，李花白，万壑千岩光烜赫。灵云悟处勿遮藏，贤沙正是白拈贼。贼贼，说甚释迦与弥勒。
偈·其二
作者：释善果
朝代：宋

韶阳一曲二十五，不属宫商角征羽。
寥寥千古共谁论，明眼衲僧未轻许。
偈·其二
作者：释善果
朝代：宋

韶阳一曲二十五，不属宫商角徵羽。寥寥千古共谁论，明眼衲僧未轻许。
偈·其五
作者：释善果
朝代：宋
体裁：偈颂

苏州有，常州有，吸尽西江只一口。百八数珠数不尽，须知天长与地久。腾今焕古作嘉祥，一一面南看北斗。
偈·其八
作者：释善果
朝代：宋
体裁：偈颂

九夏光阴一瞬间，休论城市与深山。大圆觉是安居处，坐断毗卢境界宽。
偈·其六
作者：释善果
朝代：宋
体裁：偈颂

鸦鸣鹊噪为祥瑞，明月清风作近邻。入座笑谈欣亹亹，怡然世外两闲人。
偈·其十
作者：释善果
朝代：宋
体裁：偈颂

是法不可示，言词相寂灭。击破太虚空，万里一条铁。
偈·其十一
作者：释善果
朝代：宋

心生法亦生，心灭法亦灭。心法两俱忘，乌龟唤作鳖。
偈·其四
作者：释善果
朝代：宋
体裁：偈颂

德山棒，临济喝，不是横该与竖抹。拈来直下要承当，透网金鳞活鱍鱍。活鱍鱍，任人看，碧天云静冷光寒。行行莫谓知音少，佛祖总在一亳端。
偈
作者：释善清
朝代：宋
体裁：偈颂

随随随，昔昔昔，随随随后无人识。夜来明月上高峰，元来祇是这个贼。
偈五首
作者：释善清
朝代：宋

不出三门九十日，大都只要此心休。此心休了全无事，天下名山任意游。掩息茅堂过六冬，心忘境寂万缘空。不知幻业从何起，依旧令教振祖风。万仞嵯峨鸟道难，剑轮挥处骨毛寒。泥牛昨夜归沧海，吸得西江水尽乾。日入酉，梦幻空花能几久。百岁光阴二分过，茫茫无限途中走。告禅人，早回首，莫待春风动杨柳。云从龙，风从虎，冬至寒食一百五。自古相传直至今，南泉不打盐官鼓。参玄人，休莽卤，甜者甜兮苦者苦。直截毗卢向上关，莫教错却来时路。
偈五首·其一
作者：释善清
朝代：宋
体裁：偈颂

不出三门九十日，大都只要此心休。此心休了全无事，天下名山任意游。
偈五首·其三
作者：释善清
朝代：宋

万仞嵯峨鸟道难，剑轮挥处骨毛寒。泥牛昨夜归沧海，吸得西江水尽乾。
偈五首·其三
作者：释善清
朝代：宋

万仞嵯峨鸟道难，剑轮挥处骨毛寒。
泥牛昨夜归沧海，吸得西江水尽干。
偈五首·其二
作者：释善清
朝代：宋
体裁：偈颂

掩息茅堂过六冬，心忘境寂万缘空。不知幻业从何起，依旧令教振祖风。
偈五首·其五
作者：释善清
朝代：宋
体裁：偈颂

云从龙，风从虎，冬至寒食一百五。自古相传直至今，南泉不打盐官鼓。参玄人，休莽卤，甜者甜兮苦者苦。直截毗卢向上关，莫教错却来时路。
偈五首·其四
作者：释善清
朝代：宋
体裁：偈颂

日入酉，梦幻空花能几久。百岁光阴二分过，茫茫无限途中走。告禅人，早回首，莫待春风动杨柳。
读法界观
作者：释善清
朝代：宋

多中即一一中多，浪裏全提水是波。
波水灭时多一尽，日轮当午见星河。
读法界观
作者：释善清
朝代：宋

多中即一一中多，浪里全提水是波。波水灭时多一尽，日轮当午见星河。
送临安南荡崇觉空禅师偈
作者：释善清
朝代：宋

十年聚首龙峰寺，一悟真空万境閒。此去随缘且高隐，莫将名字落人间。
送临安南荡崇觉空禅师偈
作者：释善清
朝代：宋

十年聚首龙峰寺，一悟真空万境閒。
此去随缘且高隠，莫将名字落人间。
颂二首
作者：释善清
朝代：宋

铜砂锣里油清净，照见尘中旧主人。寄语禅人猛参取，莫教孤负此生身。八万四千非一一，七金山内海滔滔。妙高峰顶平如掌，谁把长竿钓巨鳌。
颂二首·其一
作者：释善清
朝代：宋

铜砂锣裏油清浄，照见尘中旧主人。
寄语禅人猛参取，莫教孤负此生身。
颂二首·其一
作者：释善清
朝代：宋

铜砂锣里油清净，照见尘中旧主人。寄语禅人猛参取，莫教孤负此生身。
颂二首·其二
作者：释善清
朝代：宋
体裁：偈颂

八万四千非一一，七金山内海滔滔。妙高峰顶平如掌，谁把长竿钓巨鳌。
一榻
作者：释善珍
朝代：宋

奇事浑无俗事稠，扫除一榻梦沧洲。草虫呢呢儿女语，风蝶翩翩公子流。烟雨楼台六朝寺，图书鸡犬五湖舟。少年伴祇孤筇在，时复相从说旧游。
一榻
作者：释善珍
朝代：宋

奇事浑无俗事稠，扫除一榻梦沧洲。
草虫呢呢儿女语，风蝶翩翩公子流。
烟雨楼台六朝寺，图书鸡犬五湖舟。
少年伴祇孤筇在，时復相从说旧游。
东湖行
作者：释善珍
朝代：宋

湖埆埆，泥駮駮，千夫万夫鉏剥剥。
菰蒲蒙蒙深復凿，湖水浑黄车漉漉。
朝车暮凿声不已，土山矗矗黄埃裏。
山成蒉土不知几，上头望见沧海水。
我疑神山海外八万里，山凭鰲戴无根蔕。
阳侯潜乘鰲力瘁，夜半负走倦復置。
鼓紞紞，湖边市。
骝马嘶，使君至。
使君一犒炙千牛，酒舁银瓮糟成丘。
工出农隙财出州，民肥官瘠农知不。
君不见淮水头，田荒白骨无人收。
僧庐箕敛供防秋，健胡长戈舂尔喉。
使君告尔农，汝今一劳永不忧，汝今一劳永不忧。
东湖行
作者：释善珍
朝代：宋

湖埆埆，泥駮駮，千夫万夫锄剥剥。菰蒲濛濛深复凿，湖水浑黄车漉漉。朝车暮凿声不已，土山矗矗黄埃里。山成蒉土不知几，上头望见沧海水。我疑神山海外八万里，山凭鳌戴无根蒂。阳侯潜乘鳌力瘁，夜半负走倦复置。鼓紞紞，湖边市。骝马嘶，使君至。使君一犒炙千牛，酒舁银瓮糟成丘。工出农隙财出州，民肥官瘠农知不。君不见淮水头，田荒白骨无人收。僧庐箕敛供防秋，健胡长戈舂尔喉。使君告尔农，汝今一劳永不忧，汝今一劳永不忧。
京口时楚寇侵维扬
作者：释善珍
朝代：宋

河淮羽骑召兵频，腊月花开暖似春。斗雀倚风将坠地，长鲸吸海欲生尘。烧红天半无飞鸟，云白山中有隐人。回首南园旧城阙，断烟荒树更伤神。
京口时楚寇侵维扬
作者：释善珍
朝代：宋

河淮羽骑召兵频，腊月花开暖似春。
斗雀倚风将坠地，长鲸吸海欲生尘。
烧红天半无飞鸟，云白山中有隠人。
回首南园旧城阙，断烟荒树更伤神。
代赵景贤和林定庵韵
作者：释善珍
朝代：宋
体裁：七言律诗

闲携竹杖过横塘，碧藕无花叶更香。斋后随僧同洗钵，醉中得句旋投囊。鱼沈似厌池光静，禽语如欣树影凉。更欲招邀鸥鹭伴，菰蒲深处共平章。
倚筇
作者：释善珍
朝代：宋

枫叶芦花满目秋，倚筇那复少年游。眼看桑海梦相似，骨瘗匡庐心始休。万里霜天孤唳鹤，五湖烟水一身鸥。君看清绝无攀处，著得尘埃半点不。
倚筇
作者：释善珍
朝代：宋

枫叶芦花满目秋，倚筇那復少年游。
眼看桑海梦相似，骨瘗匡庐心始休。
万里霜天孤唳鹤，五湖烟水一身鸥。
君看清绝无攀处，着得尘埃半点不。
借甑
作者：释善珍
朝代：宋
体裁：七言律诗

投老林间借甑炊，心闲自觉乐无时。生台抛饭暗持咒，山路负薪高诵诗。惜燕常年寻故主，笑人荒冢树穹碑。白头寂寞安吾分，何用黄金铸子期。
偶成
作者：释善珍
朝代：宋
体裁：五言律诗

长年狎樵牧，门外即荒郊。瘦草牛羊路，高松鹳鹤巢。病来勤习定，老去懒寻交。常愧逃名者，深山自缚茆。
又题
作者：释善珍
朝代：宋

李耳西游丘泣麟，战国十二终一秦。祖龙坑儒儒不死，溺冠复生赤龙子。有孙作帝痴求仙，茂陵松柏荒苍烟。瞿昙说法忉利天，下视尘世磨蚁旋。丈六身坐黄金莲，孔老仰望不及肩。魏晋隋唐如过鸟，云外高人眠未晓。坡乘刚风为奎星，白舒逸气追长鲸，渊明醉鼾犹雷声。
又题
作者：释善珍
朝代：宋

李耳西游丘泣麟，战国十二终一秦。
祖龙坑儒儒不死，溺冠復生赤龙子。
有孙作帝痴求仙，茂陵松柏荒苍烟。
瞿昙说法忉利天，下视尘世磨蚁旋。
丈六身坐黄金莲，孔老仰望不及肩。
魏晋隋唐如过鸟，云外高人眠未晓。
坡乘刚风为奎星，白舒逸气追长鲸，渊明醉鼾犹雷声。
古怨
作者：释善珍
朝代：宋
体裁：古风

少卿入胡庭，明妃辞汉殿。君恩如雨绝，生死难再见。至忠反为逆，至美反为贱。含冤天地间，日月为谁转。河梁泣满衣，琵琶啼背面。千年传乐府，曲变恨不变。常恐胡冢傍，夏月零霜霰。
古意
作者：释善珍
朝代：宋

力耕野老嫌儿少，苦战将军羡级多。祇道乱离人死尽，朱门日日买青娥。燕山烧营火照云，羽书夜半飞入秦。铁衣血冷不敢脱，功在将军不在身。
古意·其一
作者：释善珍
朝代：宋
体裁：七言绝句

力耕野老嫌儿少，苦战将军羡级多。祇道乱离人死尽，朱门日日买青娥。
古意·其二
作者：释善珍
朝代：宋
体裁：七言绝句

燕山烧营火照云，羽书夜半飞入秦。铁衣血冷不敢脱，功在将军不在身。
古松
作者：释善珍
朝代：宋
体裁：七言绝句

武夷洞中老松树，上有千年仙鹤巢。几度隔云茶臼响，山童树下拾枯梢。
古离别
作者：释善珍
朝代：宋

切切复切切，壮士重离别。壮士别君去，万里无回辙。暂时一樽酒，异日肝胆裂。何况岐路间，俄顷生白发。君不见荆轲剑气凌白虹，易水悲吟泪成血。
古离别
作者：释善珍
朝代：宋

切切復切切，壮士重离别。
壮士别君去，万里无回辙。
暂时一樽酒，异日肝胆裂。
何况岐路间，俄顷生白髮。
君不见荆轲剑气凌白虹，易水悲吟泪成血。
吴歌
作者：释善珍
朝代：宋

吴儿鸣橹吴波里，作劳耳热歌声起。初犹哇咬杂吁嚱，后方激讦如怨詈。芳洲日夕西风来，含情宛转声更哀。君不见杜老行吟曲江曲，楚臣羁思蘼芜绿。世知忠义铸伟辞，不知正是阮籍唐衢哭。吴时明月梧宫秋，月光曾照吴王愁。国人悲怜子胥死，写出高台草荒麋鹿游。词亡千古留遗调，南楫北帆昏复晓。尽知往事祇苍烟，渺渺漫漫飞白鸟。
吴歌
作者：释善珍
朝代：宋

吴儿鸣艣吴波裏，作劳耳热歌声起。
初犹哇咬杂吁嚱，后方激讦如怨詈。
芳洲日夕西风来，含情宛转声更哀。
君不见杜老行吟曲江曲，楚臣羁思蘼芜绿。
世知忠义铸伟辞，不知正是阮籍唐衢哭。
吴时明月梧宫秋，月光曾照吴王愁。
国人悲怜子胥死，写出高台草荒麋鹿游。
词亡千古留遗调，南楫北帆昏復晓。
尽知往事祇苍烟，渺渺漫漫飞白鸟。
呈傅左司
作者：释善珍
朝代：宋
体裁：七言律诗

左司声价过韦郎，小却宜盛白玉堂。龙卧密云还不雨，鴂啼众草自无芳。江湖旱地千里赤，淮蜀胡尘十丈黄。持节暂閒宁袖手，为君画策射天狼。
呈傅左司
作者：释善珍
朝代：宋

左司声价过韦郎，小却宜盛白玉堂。
龙卧密云还不雨，鴃啼众草自无芳。
江湖旱地千里赤，淮蜀胡尘十丈黄。
持节暂閒宁袖手，为君画策射天狼。
和徐国录韵
作者：释善珍
朝代：宋

当今称文宗，斗南一和仲。
掣鲸力倒海，兰苕不同梦。
百年日苦短，千载事谁共。
赋诗推义山，论旧数季重。
客持邀我读，欢喜蹋破瓮。
疾抄畏纸尽，饥诵忘浆冻。
欲传换骨方，伎工恐无用。
涂窗谩成鸦，过门任题凤。
唐僧句月炼，一步不敢纵。
高参鬼僊吟，下比古佛颂。
湖江大国楚，宫阙天府雍。
小大材则殊，未易求折衷。
公文如珠玉，盛世盍包贡。
一鹗剡交腾，万牛挽难动。
造物或困之，鬰怒使快痛。
晋康名远郡，侯印亦久弄。
蜃嘘横跨海，龙潜中兴宋。
年丰秔稌多，守醉宾客从。
时时写乌丝，虹光穿屋栋。
祖帐在何时，行色当倥偬。
相期远公社，后会邈澒洞。
拟办酒椀招，更出虎溪送。
和徐国录韵
作者：释善珍
朝代：宋

当今称文宗，斗南一和仲。掣鲸力倒海，兰苕不同梦。百年日苦短，千载事谁共。赋诗推义山，论旧数季重。客持邀我读，欢喜蹋破瓮。疾抄畏纸尽，饥诵忘浆冻。欲传换骨方，伎工恐无用。涂窗谩成鸦，过门任题凤。唐僧句月鍊，一步不敢纵。高参鬼仙吟，下比古佛颂。湖江大国楚，宫阙天府雍。小大材则殊，未易求折衷。公文如珠玉，盛世盍包贡。一鹗剡交腾，万牛挽难动。造物或困之，郁怒使快痛。晋康名远郡，侯印亦久弄。蜃嘘横跨海，龙潜中兴宋。年丰粳稌多，守醉宾客从。时时写乌丝，虹光穿屋栋。祖帐在何时，行色当倥偬。相期远公社，后会邈澒洞。拟办酒椀招，更出虎溪送。
和徐国录韵
作者：释善珍
朝代：宋
体裁：古风

当今称文宗，斗南一和仲。掣鲸力倒海，兰苕不同梦。百年日苦短，千载事谁共。赋诗推义山，论旧数季重。客持邀我读，欢喜蹋破瓮。疾抄畏纸尽，饥诵忘浆冻。欲传换骨方，伎工恐无用。涂窗谩成鸦，过门任题凤。唐僧句月鍊，一步不敢纵。高参鬼仙吟，下比古佛颂。湖江大国楚，宫阙天府雍。小大材则殊，未易求折衷。公文如珠玉，盛世盍包贡。一鹗剡交腾，万牛挽难动。造物或困之，郁怒使快痛。晋康名远郡，侯印亦久弄。蜃嘘横跨海，龙潜中兴宋。年丰粳稌多，守醉宾客从。时时写乌丝，虹光穿屋栋。祖帐在何时，行色当倥偬。相期远公社，后会邈澒洞。拟办酒碗招，更出虎溪送。
和忠献堂诸官韵
作者：释善珍
朝代：宋

魏王为将过颇牧，转佐功高萧相国。洗光日毂上天衢，海宇竦瞻如立鹤。定储不用招四老，知公狐鼠视产禄。青苗一疏更奇伟，时宰喙硬心愧服。当时元老不在廷，中外知非宗社福。至今荒棘没铜驼，志士泪尽以血续。故祠金貂色已暗，英风可扫炎海酷。尚想乔岳初降灵，凤采龙文照山麓。闻孙来补翁祖处，玉题绣井新前躅。落成举杯文字饮，高台何必糟丘筑。百年往事陵谷改，故国苍然但乔木。公归补衮居上前，谏草家藏皆可覆。才如苏梅宇内少，流落应怜犹未复。晓枝蝶闹不足云，晚节要看秋圃菊。
和忠献堂诸官韵
作者：释善珍
朝代：宋

魏王为将过颇牧，转佐功高萧相国。
洗光日毂上天衢，海宇竦瞻如立鹤。
定储不用招四老，知公狐鼠视产禄。
青苗一疏更奇伟，时宰喙硬心愧服。
当时元老不在廷，中外知非宗社福。
至今荒棘没铜驼，志士泪尽以血续。
故祠金貂色已暗，英风可扫炎海酷。
尚想乔岳初降灵，凤采龙文照山麓。
闻孙来补翁祖处，玉题绣井新前躅。
落成举杯文字饮，高台何必糟丘筑。
百年往事陵谷改，故国苍然但乔木。
公归补衮居上前，谏草家藏皆可覆。
才如苏梅宇内少，流落应怜犹未復。
晓枝蝶闹不足云，晚节要看秋圃菊。
和陈宰诸官登罗汉阁看草书经卷韵
作者：释善珍
朝代：宋

柳公遗蹟留芳扁，一度摩挲一叹嗟。
佛阁僧居如穴蚁，梵编虫蠹失惊蛇。
文占天上奎星聚，语到宵中斗柄斜。
老衲畏寒仍戒酒，不能伴客赋梅花。
和陈宰诸官登罗汉阁看草书经卷韵
作者：释善珍
朝代：宋

柳公遗迹留芳扁，一度摩挲一叹嗟。佛阁僧居如穴蚁，梵编虫蠹失惊蛇。文占天上奎星聚，语到宵中斗柄斜。老衲畏寒仍戒酒，不能伴客赋梅花。
哭元双杉
作者：释善珍
朝代：宋

哭公非故人，觉苑失龙麟。
白日有明暗，青天无鬼神。
戒珠常照夜，锁骨不栖尘。
老我谁相问，空余影伴身。
哭元双杉
作者：释善珍
朝代：宋

哭公非故人，觉苑失龙麟。白日有明暗，青天无鬼神。戒珠常照夜，锁骨不栖尘。老我谁相问，空馀影伴身。
哭寒岩传权院
作者：释善珍
朝代：宋
体裁：七言律诗

早岁驱驰翰墨场，快如阵马与风樯。自期作佛先灵运，那肯堆钱付窟郎。闲日有僧来乞米，死时无妓共分香。神仙谪堕年期满，应合乘云在帝旁。
城归
作者：释善珍
朝代：宋

一宿城闉便忆归，云林长恐与心违。
真金化得终无药，脱粟空时尚有薇。
野雀避鹰巢竹栋，樵童背日睡蓑衣。
近闻谷口梅花发，病拟搘筇下翠微。
城归
作者：释善珍
朝代：宋

一宿城闉便忆归，云林长恐与心违。真金化得终无药，脱粟空时尚有薇。野雀避鹰巢竹栋，樵童背日睡蓑衣。近闻谷口梅花发，病拟支筇下翠微。
墨梅
作者：释善珍
朝代：宋

水边烟外见横枝，画裏寻思记旧诗。
祇道老来风味减，铁心还自有愁时。
墨梅
作者：释善珍
朝代：宋

水边烟外见横枝，画里寻思记旧诗。祇道老来风味减，铁心还自有愁时。
孤山
作者：释善珍
朝代：宋

数树梅花地，先朝处士庐。柳凹人系马，萍破鹭窥鱼。空冢衣冠蜕，山房水石虚。白头旧园吏，曾见幸金舆。
孤山
作者：释善珍
朝代：宋

数树梅花地，先朝处士庐。
柳凹人繫马，萍破鹭窥鱼。
空冢衣冠蜕，山房水石虚。
白头旧园吏，曾见幸金舆。
寄孚老
作者：释善珍
朝代：宋
体裁：七言律诗

双眼常时看屋椽，从来不结俗人缘。早年曾悟出师表，晚岁始参齐物篇。魔垒孤军降百万，诗坛一首当三千。清溪结得茆庵未，闲欲寻君共泛船。
寄智愚谷
作者：释善珍
朝代：宋

袖裏明珠思暗投，衰颓未敢学伊优。
座谈宁受鬼擘口，舟滞不嫌风打头。
凤去麟亡千载远，蜗争蚁斗几时休。
百年等死分前后，说与髯兄一笑不。
寄智愚谷
作者：释善珍
朝代：宋

袖里明珠思暗投，衰颓未敢学伊优。座谈宁受鬼擘口，舟滞不嫌风打头。凤去麟亡千载远，蜗争蚁斗几时休。百年等死分前后，说与髯兄一笑不。
寄朋介石
作者：释善珍
朝代：宋
体裁：七言律诗

诗卷前年手自携，秋风客路易东西。游淮战士看飞锡，渡海神鱼惊照犀。故国身归疑化鹤，深山睡稳厌闻鸡。一生结友皆奇衲，难得如君无町畦。
寄照晦岩
作者：释善珍
朝代：宋

身世浮沈莫更论，百年大笑付乾坤。机关鬼面神头戏，岁月风樯阵马奔。时过黄扉俄瘴海，宠衰金屋又长门。人生万事真难料，不若深山无怨恩。
寄照晦岩
作者：释善珍
朝代：宋

身世浮沈莫更论，百年大笑付干坤。
机关鬼面神头戏，岁月风樯阵马奔。
时过黄扉俄瘴海，宠衰金屋又长门。
人生万事真难料，不若深山无怨恩。
寄见首座
作者：释善珍
朝代：宋

借得茆斋傍涧泉，新年乐事胜常年。诗逢得意犹藏稿，琴畏知音自断弦。鲸浪粘天思渡海，狼烽照夜忆游边。崄途试尽身犹在，来共看云听雨眠。
寄见首座
作者：释善珍
朝代：宋

借得茆斋傍涧泉，新年乐事胜常年。
诗逢得意犹藏稿，琴畏知音自断絃。
鲸浪粘天思渡海，狼烽照夜忆游边。
崄途试尽身犹在，来共看云听雨眠。
寄赵西岩
作者：释善珍
朝代：宋
体裁：七言律诗

暑退江城又素秋，想因怀土亦登楼。兰香盍称骚人佩，萱草难忘志士忧。纸上雕虫真害道，山中射虎胜封侯。四方弧矢男儿事，慎勿悲伤念少游。
寿曾大监
作者：释善珍
朝代：宋
体裁：古风

公家中朝第一人，一门兄弟皆朱轮。公材吏能固无敌，笔端亦自回千钧。我生不识平津阁，晚识老监犹绝伦。长松阅世傲云壑，万牛回首山嶙峋。清都梦断薄冠冕，三生髣髴贺季真。岿然灵光独殿鲁，闲似商皓深避秦。园林阴成钟鼓乐，风波不骇鸥鹭驯。千卷赐书善和宅，万金买石平泉春。古来此事总输公，六环金带何足珍。封胡岁岁捧寿樽，蟠桃积核齐昆崙。
小筑
作者：释善珍
朝代：宋
体裁：七言律诗

小筑林间憩倦游，莫年幽事胜西州。松阴猿啸闲行药，日夕鸦归独倚楼。山色齐奴开步障，叶声楚客赋悲秋。一生不晓樊川意，刚把诗方万户侯。
小雪
作者：释善珍
朝代：宋
体裁：诗

云暗初成霰点微，旋闻蔌蔌洒窗扉。最愁南北犬惊吠，兼恐北风鸿退飞。梦锦尚堪裁好句，鬓丝那可织寒衣。拥炉睡思难撑拄，起唤梅花为解围。
少陵
作者：释善珍
朝代：宋

少陵弦断无胶续，鸾凤巢高隔五云。老子一身都是胆，要倾东海取龙筋。
少陵
作者：释善珍
朝代：宋

少陵絃断无胶续，鸾凤巢高隔五云。
老子一身都是胆，要倾东海取龙筋。
山溪谣
作者：释善珍
朝代：宋

山溪流㶁㶁，山田半砂砾。羸牛领破耕不息，午饥眼花在牛脊。我饥田舍无糟糠，但愿天常雨粟盈官仓。官租吏征有故常，官籴吏横如虎狼。君不见先年春旱牛遇疫，妻儿挽犁代牛力。又不见前年龠米抵金璧，僵尸横草乌不食。吏奸积久为农患，吏爱谷贵农爱贱。使君道上闻农叹，下车蠲籴不待旦。令行去奸如疾风，心宁负官不负农。溪流帖帖船上下，左司文成高纸价。
山溪谣
作者：释善珍
朝代：宋

山溪流㶁㶁，山田半砂砾。
羸牛领破耕不息，午饥眼花在牛脊。
我饥田舍无糟糠，但愿天常雨粟盈官仓。
官租吏征有故常，官籴吏横如虎狼。
君不见先年春旱牛遇疫，妻儿挽犁代牛力。
又不见前年龠米抵金璧，僵尸横草乌不食。
吏姦积久为农患，吏爱谷贵农爱贱。
使君道上闻农叹，下车蠲籴不待旦。
令行去姦如疾风，心宁负官不负农。
溪流帖帖船上下，左司文成高纸价。
山行
作者：释善珍
朝代：宋

麦畦微雨过，日照青湿湿。牧童坐短蓑，牛卧寒鸦立。归牛晚失犊，牧童学声唤。溪边白鹭鸶，衔鱼上田岸。
山行·其一
作者：释善珍
朝代：宋
体裁：五言绝句

麦畦微雨过，日照青湿湿。牧童坐短蓑，牛卧寒鸦立。
山行·其二
作者：释善珍
朝代：宋
体裁：五言绝句

归牛晚失犊，牧童学声唤。溪边白鹭鸶，衔鱼上田岸。
山行晚归
作者：释善珍
朝代：宋

药径入云林，晚晴扶杖吟。照泥星复雨，经朔月犹阴。树折怜巢覆，泉清见叶沈。爱闲自如此，不是学灰心。
山行晚归
作者：释善珍
朝代：宋

药径入云林，晚晴扶杖吟。
照泥星復雨，经朔月犹阴。
树折怜巢覆，泉清见叶沈。
爱闲自如此，不是学灰心。
岁晚寄愚谷
作者：释善珍
朝代：宋

病余顾影瘦崚嶒，阅岁无过白髮增。
天与聪明减痴福，年侵衰老惜友朋。
寻梅废苑霜穿屦，听雁寒窗雪洒灯。
追忆旧游如昨日，想君夜梦到西陵。
岁晚寄愚谷
作者：释善珍
朝代：宋

病馀顾影瘦崚嶒，阅岁无过白发增。天与聪明减痴福，年侵衰老惜友朋。寻梅废苑霜穿屦，听雁寒窗雪洒灯。追忆旧游如昨日，想君夜梦到西陵。
已往
作者：释善珍
朝代：宋
体裁：七言律诗

前三十万岁已往，后千亿年来无穷。化工团土为愚汉，傀儡牵丝弄老翁。尧桀是非俱蔓草，嬴刘成败等飞鸿。午窗睡起摩双眼，落尽瓶花糁桉红。
征妇怨效张籍
作者：释善珍
朝代：宋
体裁：古风

前年番兵来，郎战淮河西。官军来上功，不待郎书题。淮河在何许，妾身那得去。生死不相待，白骨应解语。天寒无衣儿啼苦，妾身不如骨上土。
徂岁
作者：释善珍
朝代：宋

徂岁忙如电后雷，新年又下急符催。
雪将解舞絮夸柳，春遣先锋花付梅。
窗白看书俄晻霭，炉红炙手倏寒灰。
凭栏大笑无人会，瞥尔晴空一鸟来。
徂岁
作者：释善珍
朝代：宋

徂岁忙如电后雷，新年又下急符催。雪将解舞絮誇柳，春遣先锋花付梅。窗白看书俄晻霭，炉红炙手倏寒灰。凭栏大笑无人会，瞥尔晴空一鸟来。
徐教下第归
作者：释善珍
朝代：宋

奏赋长安不遇知，丈夫失意肯生悲。科名自古与风汉，造物至今犹小儿。道在布韦轻将相，时危耕钓隐英奇。渡江亦谒青山不，应念曾公为制碑。
徐教下第归
作者：释善珍
朝代：宋

奏赋长安不遇知，丈夫失意肯生悲。
科名自古与风汉，造物至今犹小儿。
道在布韦轻将相，时危耕钓隠英奇。
渡江亦谒青山不，应念曾公为制碑。
悼上官良史
作者：释善珍
朝代：宋
体裁：七言律诗

京口见君乘早潮，短巾调笑立溪桥。长瓶买酒典孤剑，一夜枕书谈六朝。常恐骑鲸狂捉月，不然跨鹤坐横箫。远公多病宗雷死，惆怅社中人寂寥。
投赠张斗野
作者：释善珍
朝代：宋

雪曲从来难赏音，无机古路绿苔深。骥寒远放雁为伴，鹤晚未归鸦满林。紫领宽袍笼袖醉，乌纱侧帽掉头吟。公侯多少身名灭，李杜光芒尚至今。曩岁怀忠扣帝阍，东游未久赦虞翻。流芳千载凛生气，拜赐九河湔泪痕。钓艇带烟飞鹭渚，辔驴冲雪早梅村。虽云冷淡穷生活，刺绣终胜倚市门。
投赠张斗野·其一
作者：释善珍
朝代：宋
体裁：七言律诗

雪曲从来难赏音，无机古路绿苔深。骥寒远放雁为伴，鹤晚未归鸦满林。紫领宽袍笼袖醉，乌纱侧帽掉头吟。公侯多少身名灭，李杜光芒尚至今。
投赠张斗野·其二
作者：释善珍
朝代：宋

曩岁怀忠扣帝阍，东游未久赦虞翻。
流芳千载凛生气，拜赐九河湔泪痕。
钓艇带烟飞鹭渚，辔馿衝雪早梅村。
虽云冷淡穷生活，刺绣终胜倚市门。
投赠张斗野·其二
作者：释善珍
朝代：宋

曩岁怀忠扣帝阍，东游未久赦虞翻。流芳千载凛生气，拜赐九河湔泪痕。钓艇带烟飞鹭渚，辔驴冲雪早梅村。虽云冷淡穷生活，刺绣终胜倚市门。
拥炉
作者：释善珍
朝代：宋

俗客敲门以病辞，拥炉时复撚吟髭。雀栖梅日印孤影，蛛去檐风吹断丝。旧友渐稀增感慨，良辰易过莫寻思。六年世态看差熟，惟有青山无变姿。
拥炉
作者：释善珍
朝代：宋

俗客敲门以病辞，拥炉时復捻吟髭。
雀栖梅日印孤影，蛛去檐风吹断丝。
旧友渐稀增感慨，良辰易过莫寻思。
六年世态看差熟，惟有青山无变姿。
挽刘常簿赣州
作者：释善珍
朝代：宋

远游少负长卿才，晚亦乘车衣锦回。
正喜瘴溪鰐移去，又惊辽海鹤归来。
秘书入社花簪帽，宾客分司酒满杯。
莫怪一麾不辞远，吟诗要上鬰孤台。
挽刘常簿赣州
作者：释善珍
朝代：宋

远游少负长卿才，晚亦乘车衣锦回。正喜瘴溪鳄移去，又惊辽海鹤归来。秘书入社花簪帽，宾客分司酒满杯。莫怪一麾不辞远，吟诗要上郁孤台。
採药
作者：释善珍
朝代：宋

每共樵翁採药归，晚晴荷锸又相随。
行逢流水便乘犊，坐到烂柯因看棋。
鸟踏高枝收坠果，人耕古冢得残碑。
远公幸自逃名好，何必栽莲诳小儿。
新岁
作者：释善珍
朝代：宋

新岁七十三，驽痴不脱衔。搓绳谋系日，储药要医凡。魇鬼惊酣枕，村优笑戏衫。灾祥总由我，何必问巫咸。
新岁
作者：释善珍
朝代：宋

新岁七十三，驽痴不脱衔。
搓绳谋繫日，储药要医凡。
魇鬼惊酣枕，村优笑戏衫。
灾祥总由我，何必问巫咸。
春寒
作者：释善珍
朝代：宋
体裁：五言律诗

松间灯夕过，顾影在天涯。雪暝迷归鹤，春寒误早花。艰难知世味，贫病厌年华。故国风尘外，无心更问家。
春日湖上
作者：释善珍
朝代：宋

燕外游丝暖欲迷，酒船吹笛水亭西。梨花唫苴桃花笑，恼杀春光醉似泥。晚寒晻霭失楼台，弦管声收野意回。柳下系舟觅闲伴，更无一个白鸥来。
春日湖上·其二
作者：释善珍
朝代：宋

晚寒晻霭失楼台，絃管声收野意回。
柳下繫舟觅闲伴，更无一箇白鸥来。
春日湖上二首
作者：释善珍
朝代：宋

晚寒晻霭失楼台，弦管声收野意回。柳下系舟觅闲伴，更无一个白鸥来。
春日湖上二首
作者：释善珍
朝代：宋
体裁：七言绝句

燕外游丝暖欲迷，酒船吹笛水亭西。梨花唫苴桃花笑，恼杀春光醉似泥。
晓登甘露寺楼
作者：释善珍
朝代：宋

秦吴相接处，远客独来游。秋尽斗移柄，曙分河隐流。马嘶残月垒，雁入向阳州。北望长江在，悠悠波浪愁。
晓登甘露寺楼
作者：释善珍
朝代：宋

秦吴相接处，远客独来游。
秋尽斗移柄，曙分河隠流。
马嘶残月垒，雁入向阳州。
北望长江在，悠悠波浪愁。
林节推架轩扁水木清华
作者：释善珍
朝代：宋

红满芳波绿满蹊，公余无事似幽栖。
临池洗砚看鱼跃，对竹坐衙闻鸟啼。
胸次九流如镜浄，壁间片锦与花齐。
云霄别有清华地，早晚朝车过竹溪。
林节推架轩扁水木清华
作者：释善珍
朝代：宋

红满芳波绿满蹊，公馀无事似幽栖。临池洗砚看鱼跃，对竹坐衙闻鸟啼。胸次九流如镜净，壁间片锦与花齐。云霄别有清华地，早晚朝车过竹溪。
梦元双杉
作者：释善珍
朝代：宋

晚睡初醒月上阶，远村何处笛声哀。霜凋陇岸有梅破，雪隔炎洲无雁来。旧隐青山犹在梦，故交白骨已生苔。欲谈往事无人共，自拥寒炉自画灰。
梦元双杉
作者：释善珍
朝代：宋

晚睡初醒月上阶，远村何处笛声哀。
霜凋陇岸有梅破，雪隔炎洲无雁来。
旧隠青山犹在梦，故交白骨已生苔。
欲谈往事无人共，自拥寒炉自画灰。
次徐监簿韵贺吴侍郎新第落成
作者：释善珍
朝代：宋

碧落仙人上界还，手携奎壁下天关。百年第宅复金盏，万卷图书围玉山。霜压老槐龙卧壑，春催红药凤衔环。时危报主诗人志，好爱苍生莫爱闲。词源本本自欧苏，胸次湖江跨楚吴。纵未押班坐鸱閤，亦须开府佩麟符。拂衣太华今无放，卜筑中条昔有图。久矣笙竽喧众耳，新声待奏凤将雏。
次徐监簿韵贺吴侍郎新第落成·其一
作者：释善珍
朝代：宋

碧落仙人上界还，手携奎壁下天关。百年第宅复金盏，万卷图书围玉山。霜压老槐龙卧壑，春催红药凤衔环。时危报主诗人志，好爱苍生莫爱闲。
次徐监簿韵贺吴侍郎新第落成·其一
作者：释善珍
朝代：宋

碧落仙人上界还，手携奎壁下天关。
百年第宅復金琖，万卷图书围玉山。
霜压老槐龙卧壑，春催红药凤衔环。
时危报主诗人志，好爱苍生莫爱闲。
次徐监簿韵贺吴侍郎新第落成·其二
作者：释善珍
朝代：宋
体裁：七言律诗

词源本本自欧苏，胸次湖江跨楚吴。纵未押班坐鸱閤，亦须开府佩麟符。拂衣太华今无放，卜筑中条昔有图。久矣笙竽喧众耳，新声待奏凤将雏。
次愚谷游北山韵
作者：释善珍
朝代：宋

登山行复歇，脚力钝如蛙。宿雨少游客，荒畦多落花。公侯归蔓草，池馆破谁家。同是伤春者，留连惜物华。
次愚谷游北山韵
作者：释善珍
朝代：宋

登山行復歇，脚力钝如蛙。
宿雨少游客，荒畦多落花。
公侯归蔓草，池馆破谁家。
同是伤春者，留连惜物华。
次曾都仓韵
作者：释善珍
朝代：宋

学问渊源汲绠深，逢时肯作子光瘖。
平泉旧圃多奇石，栗里闲居只素琴。
终竟封侯凭燕颔，莫夸对客割牛心。
向来谢傅游山伴，尚有白头支道林。
次曾都仓韵
作者：释善珍
朝代：宋

学问渊源汲绠深，逢时肯作子光瘖。平泉旧圃多奇石，栗里闲居只素琴。终竟封侯凭燕颔，莫誇对客割牛心。向来谢傅游山伴，尚有白头支道林。
次蒲心泉韵
作者：释善珍
朝代：宋

京华厌尘土，借屋瞰湖边。
馿蹇驮诗笈，鸥闲傍酒船。
啼鹃残月晓，细雨落花天。
何日东林伴，同修莲社缘。
次蒲心泉韵
作者：释善珍
朝代：宋

京华厌尘土，借屋瞰湖边。驴蹇驮诗笈，鸥闲傍酒船。啼鹃残月晓，细雨落花天。何日东林伴，同脩莲社缘。
次陈上舍韵
作者：释善珍
朝代：宋

壮不封侯老背时，云山得意合忘归。
思鱼不肯歌长铗，射虎犹堪着短衣。
椽笔枉将修野史，阵图少试解棋围。
元龙心事应如许，何日相逢语入微。
次陈上舍韵
作者：释善珍
朝代：宋

壮不封侯老背时，云山得意合忘归。思鱼不肯歌长铗，射虎犹堪著短衣。椽笔枉将修野史，阵图少试解棋围。元龙心事应如许，何日相逢语入微。
死交行
作者：释善珍
朝代：宋
体裁：古风

生交无百年，死交有千载。百年追逐能几何，千载义魄犹相待。死不知心，生交徒劳，指天誓日儿女曹。羊角哀，左伯桃，吁嗟此冢今蓬蒿。
江南
作者：释善珍
朝代：宋

江南春水荻芽青，江北春风鱼上冰。花发正催寒食节，雁归应过永昌陵。骑奴玉辔闲调马，公子锦韝行臂鹰。曾宿扬州建隆寺，五更吹角鼓腾腾。
江南
作者：释善珍
朝代：宋

江南春水荻芽青，江北春风鱼上冰。
花发正催寒食节，鴈归应过永昌陵。
骑奴玉辔闲调马，公子锦鞴行臂鹰。
曾宿杨州建隆寺，五更吹角鼓腾腾。
清明游张园桃李盛开独梅花一株尚未零落
作者：释善珍
朝代：宋
体裁：七言绝句

傲寒开晚背时香，寻伴天荒地亦荒。不觉春风红紫闹，老翁偷入少年场。
游下竺御园
作者：释善珍
朝代：宋

山气晓常雨，晚晴溪见沙。荒园闲柳色，斜日淡梨花。访隐行过洞，思亲梦到家。十年此来往，今度鬓将华。
游下竺御园
作者：释善珍
朝代：宋

山气晓常雨，晚晴溪见沙。
荒园闲柳色，斜日淡梨花。
访隠行过洞，思亲梦到家。
十年此来往，今度鬓将华。
湖边
作者：释善珍
朝代：宋
体裁：七言律诗

欲离湖边别卜居，每亭随意坐须臾。水漂鱼沫粘花片，风拂蛛丝落露珠。竹阁晚晴山见越，莼乡日暖客游吴。向来和靖高吟地，不记残梅尚几株。
看书忆北涧
作者：释善珍
朝代：宋

无事看书倦即休，心灵远与古人游。常尊贾岛呼吟佛，盍请刘伶谥醉侯。岁晚庭梅真益友，天寒炉火是重裘。两冬京浙无消息，老涧年来安健不。
看书忆北磵
作者：释善珍
朝代：宋

无事看书倦即休，心灵远与古人游。
常尊贾岛呼吟佛，盍请刘伶谥醉侯。
岁晚庭梅真益友，天寒炉火是重裘。
两冬京浙无消息，老磵年来安健不。
破衲
作者：释善珍
朝代：宋

破衲褴襂两鬓霜，耳边谁管俗雌黄。
自骑馿炼推敲字，不与人知安乐方。
五柳传中寻靖节，孤桐声裏见嵇康。
深山敢叹无知己，饥食松花死亦香。
破衲
作者：释善珍
朝代：宋

破衲褴襂两鬓霜，耳边谁管俗雌黄。自骑驴鍊推敲字，不与人知安乐方。五柳传中寻靖节，孤桐声里见嵇康。深山敢叹无知己，饥食松花死亦香。
碧沼即事
作者：释善珍
朝代：宋

看书多事置书休，收敛胸怀入倚楼。
送尽归鸿檐日晚，败荷疎柳一池秋。
碧沼即事
作者：释善珍
朝代：宋

看书多事置书休，收敛胸怀入倚楼。送尽归鸿檐日晚，败荷疏柳一池秋。
祭介石
作者：释善珍
朝代：宋

末俗住山，尤贵黄纸。造物畀公，共衰病至。既病之矣，复遇岁艰。当八面风，撑百漏船。漫刺衔袖，临斋乞米。骄儿索饭，饥嗔饱喜。我行四方，阅士如墙。小智虚夸，妄夫荒唐。宣绍命脉，乾淳气魄。天悭地閟，神盍宝惜。冷灰粟焰，将晓景星。泯灭甚易，佛法替陵。同时爱憎，异世悲慨。诸君不信，有遗录在。我作苦语，模写虚空。泪尽血续，夫岂为公。
祭介石
作者：释善珍
朝代：宋

末俗住山，尤贵黄纸。
造物畀公，共衰病至。
既病之矣，復遇岁艰。
当八面风，撑百漏船。
漫刺衔袖，临斋乞米。
骄儿索饭，饥嗔饱喜。
我行四方，阅士如墙。
小智虚夸，妄夫荒唐。
宣绍命脉，干淳气魄。
天悭地閟，神盍宝惜。
冷灰粟焰，将晓景星。
泯灭甚易，佛法替陵。
同时爱憎，异世悲慨。
诸君不信，有遗录在。
我作苦语，模写虚空。
泪尽血续，夫岂为公。
祭佛照塔
作者：释善珍
朝代：宋

师在乾淳，名塞穹壤。据妙喜室，鞭挞龙象。诸子迭出，如凤如麟。如雷破蛰，何草不春。余不肖孙，亦忝备位。芜辞匪渎，惟以识愧。
祭佛照塔
作者：释善珍
朝代：宋

师在干淳，名塞穹壤。
据妙喜室，鞭挞龙象。
诸子迭出，如凤如麟。
如雷破蛰，何草不春。
余不肖孙，亦忝备位。
芜辞匪渎，惟以识愧。
祭侃古樵塔
作者：释善珍
朝代：宋

嘉定之间，公壮我少。
意气尽同，岂但同调。
众夸蝇声，而出蚓窍。
一唱十和，抚掌称妙。
公独雄浑，间见奇峭。
如行空麟，如追风骠。
拥絮曦檐，炀袍夜燎。
俄聚忽散，人事难料。
遥睇吴云，夐绝闽徼。
每得尺书，恍陪色笑。
龙钟出岭，隻影自弔。
回思岁月，真过野烧。
偻指旧游，半堕缥渺。
叫公不应，一灯谁绍。
铢香后时，幸毋我诮。
飞锡何之，山深猨啸。
祭侃古樵塔
作者：释善珍
朝代：宋

嘉定之间，公壮我少。意气尽同，岂但同调。众誇蝇声，而出蚓窍。一唱十和，抚掌称妙。公独雄浑，间见奇峭。如行空麟，如追风骠。拥絮曦檐，炀袍夜燎。俄聚忽散，人事难料。遥睇吴云，夐绝闽徼。每得尺书，恍陪色笑。龙钟出岭，只影自吊。回思岁月，真过野烧。偻指旧游，半堕缥渺。叫公不应，一灯谁绍。铢香后时，幸毋我诮。飞锡何之，山深猿啸。
祭光孝南老
作者：释善珍
朝代：宋

我昔游浙，多贤友朋。老归故山，耳冷如冰。忽闻君来，语作吴馨。白而长身，美髯垂膺。未几月台，挝鼓腾腾。巍然广座，摄衣而升。我忝邻居，复为交承。君素恢疏，不立户庭。舌端骋辞，驱涛卷霆。疾谁使之，一瞑不醒。七尺桐棺，萧然行幐。侑此瓣香，感慨曷胜。
祭光孝南老
作者：释善珍
朝代：宋

我昔游浙，多贤友朋。
老归故山，耳冷如冰。
忽闻君来，语作吴馨。
白而长身，美髯垂膺。
未几月台，挝鼓腾腾。
巍然广座，摄衣而升。
我忝隣居，復为交承。
君素恢疎，不立户庭。
舌端骋辞，驱涛卷霆。
疾谁使之，一瞑不醒。
七尺桐棺，萧然行幐。
侑此瓣香，感慨曷胜。
祭双杉塔
作者：释善珍
朝代：宋

甲午之冬，一笑分袂。
交游累千，名字难记。
公虽它乡，常在眼底。
公今隔世，犹见梦寐。
念昔与公，情同昆弟。
老离闽山，再饮吴水。
三十年间，死尽流辈。
顾瞻浮图，洪木翳翳。
丛林凋疎，变习日异。
愿起公死，为砭为剂。
为师为承，为祥为瑞。
千载追难，百年满易。
意长景促，人往物是。
春寒野阴，感慨歔欷。
祭双杉塔
作者：释善珍
朝代：宋

甲午之冬，一笑分袂。交游累千，名字难记。公虽它乡，常在眼底。公今隔世，犹见梦寐。念昔与公，情同昆弟。老离闽山，再饮吴水。三十年间，死尽流辈。顾瞻浮图，洪木翳翳。丛林凋疏，变习日异。愿起公死，为砭为剂。为师为承，为祥为瑞。千载追难，百年满易。意长景促，人往物是。春寒野阴，感慨歔欷。
祭崇福肇老
作者：释善珍
朝代：宋

兄主两山，无顷刻暇。踆踆走俗，类古普化。人始不识，睢盱猜讶。徐察情真，有朴无诈。翕然同声，真本色者。未几废宇，耽耽大厦。昔瓶无粟，今廪多稼。松弯易地，筋力已谢。犹命肩舆，日谒百舍。车殆马烦，途远将夜。一身破甑，万事飘瓦。追惟何及，抚事悲吒。飞书别我，历举昔话。云何良友，天不少借。一香永诀，老泪盈把。
祭崇福肇老
作者：释善珍
朝代：宋

兄主两山，无顷刻暇。
踆踆走俗，类古普化。
人始不识，睢盱猜讶。
徐察情真，有朴无诈。
翕然同声，真本色者。
未几废宇，耽耽大厦。
昔瓶无粟，今廪多稼。
松弯易地，筋力已谢。
犹命肩舆，日谒百舍。
车殆马烦，途远将夜。
一身破甑，万事飘瓦。
追惟何及，抚事悲咤。
飞书别我，历举昔话。
云何良友，天不少借。
一香永诀，老泪盈把。
祭愚谷
作者：释善珍
朝代：宋

前春还闽，道传公病。聪明忽痴，医不识證。石门迎见，悲喜深省。莫年客土，相依为命。太白残月，同光共影。吾曹恢疏，世路机阱。身犹弃遗，奚顾堕甑。古琴绝弦，缺铛折柄。二子谈禅，时隐几听。退士献书，阿婆窥镜。鬼笑揶揄，人笑齿冷。少日与公，讲明素定。丹心如铁，空橐如罄。千载意长，百年俄顷。一死一生，遇此衰境。姜盐鬻茶，油葱浇饼。唤公不应，老泪泉迸。
祭愚谷
作者：释善珍
朝代：宋

前春还闽，道传公病。
聪明忽痴，医不识证。
石门迎见，悲喜深省。
莫年客土，相依为命。
太白残月，同光共影。
吾曹恢疎，世路机穽。
身犹弃遗，奚顾堕甑。
古琴绝絃，缺铛折柄。
二子谈禅，时隠几听。
退士献书，阿婆窥镜。
鬼笑揶揄，人笑齿冷。
少日与公，讲明素定。
丹心如铁，空橐如罄。
千载意长，百年俄顷。
一死一生，遇此衰境。
姜盐鬻茶，油葱浇餠。
唤公不应，老泪泉迸。
祭果南涧南叔凯
作者：释善珍
朝代：宋

我憩闽北，叔凯枉顾。
出南涧书，剧谈至暮。
言昔之夜，得梦怪奇。
当与藏叟，会阿耨池。
想耶因耶，一笑眇邈。
执手告戒，义均骨肉。
心平行粹，爱南涧翁。
人百忤之，而无愠容。
凯病且贫，户满客屦。
翁常解衣，骚骚治具。
嘉翁风致，古人所难。
鄙夫悭啬，拔毫如山。
吁嗟衰年，失二益友。
耨池西方，游必俱不。
昼诗绝吟，永帖罢挥。
猨哀鹤怨，金环不归。
弔既后时，奠復不早。
瓣香忏悔，泪湿春草。
祭果南涧南叔凯
作者：释善珍
朝代：宋

我憩闽北，叔凯枉顾。出南涧书，剧谈至暮。言昔之夜，得梦怪奇。当与藏叟，会阿耨池。想耶因耶，一笑眇邈。执手告戒，义均骨肉。心平行粹，爱南涧翁。人百忤之，而无愠容。凯病且贫，户满客屦。翁常解衣，骚骚治具。嘉翁风致，古人所难。鄙夫悭啬，拔毫如山。吁嗟衰年，失二益友。耨池西方，游必俱不。昼诗绝吟，永帖罢挥。猿哀鹤怨，金环不归。吊既后时，奠复不早。瓣香忏悔，泪湿春草。
祭见首座
作者：释善珍
朝代：宋

佛法下衰，众魔峥嵘。
如虎而祴，白昼市行。
晚交得君，如黄河清。
君与予谈，洞见底裏。
予建一事，君曰可纪。
予出一辞，君曰入理。
狂猘狺狺，嗾之者谁。
君蹑予足，怒形于辞。
古有徇义，舍父背师。
曷不千指，曷不百岁。
神佑靡专，贵姦寿悖。
谓天昭昭，天实茫昧。
君素清苦，简洁自持。
如政黄牛，标韵过之。
有德操才，得疾亦奇。
浮华眼前，道义千古。
昔有微言，噤不敢吐。
含哀以告，君必领悟。
祭见首座
作者：释善珍
朝代：宋

佛法下衰，众魔峥嵘。如虎而祴，白昼市行。晚交得君，如黄河清。君与予谈，洞见底里。予建一事，君曰可纪。予出一辞，君曰入理。狂猘狺狺，嗾之者谁。君蹑予足，怒形于辞。古有徇义，舍父背师。曷不千指，曷不百岁。神祐靡专，贵奸寿悖。谓天昭昭，天实茫昧。君素清苦，简洁自持。如政黄牛，标韵过之。有德操才，得疾亦奇。浮华眼前，道义千古。昔有微言，噤不敢吐。含哀以告，君必领悟。
祭静江帅曾吏部
作者：释善珍
朝代：宋

公掾富沙，来就师语。少服师训，称公豪举。后二十年，麾节煌煌。老客辇寺，传公除郎。桂联荆渚，朔风孔棘。见公起家，大刀长戟。冠弹复挂，印刻复销。羡公枪榆，如抟扶摇。如生马驹，不受控勒。如钢百鍊，愈不改色。士不患才，患不身脩。脩身既才，奚訾奚尤。士挟一能，足以駴世。公百其蕴，而不尽试。私尝啧啧，叹公不逢。公笑谓予，子何褊胸。坟寺虚席，乃命扫洒。曰子非我，子岂肯下。感激怀人，慷慨受知。愧无黄金，铸钟子期。事与心违，公又仙去。精灵地下，知予心事。哭西州门，何必羊侯。万事宛如，华屋山丘。
祭静江帅曾吏部
作者：释善珍
朝代：宋

公掾富沙，来就师语。
少服师训，称公豪举。
后二十年，麾节煌煌。
老客辇寺，传公除郎。
桂联荆渚，朔风孔棘。
见公起家，大刀长戟。
冠弹復挂，印刻復销。
羡公枪榆，如抟扶摇。
如生马驹，不受控勒。
如钢百炼，愈不改色。
士不患才，患不身修。
修身既才，奚訾奚尤。
士挟一能，足以駴世。
公百其藴，而不尽试。
私尝啧啧，叹公不逢。
公笑谓予，子何褊胸。
坟寺虚席，乃命扫洒。
曰子非我，子岂肯下。
感激怀人，慷慨受知。
愧无黄金，铸钟子期。
事与心违，公又仙去。
精灵地下，知予心事。
哭西州门，何必羊侯。
万事宛如，华屋山丘。
答罗野乞米
作者：释善珍
朝代：宋
体裁：七言绝句

山房岁晚冷如冰，欲访卢仝病未能。莫怪邻僧无米送，无人送米与邻僧。
策蹇
作者：释善珍
朝代：宋

策蹇下山椒，冬深寒意骄。瀑风吹帽湿，杉雪落衣销。梅嫩有花早，桐衰无叶凋。是山皆可隐，不用楚词招。
策蹇
作者：释善珍
朝代：宋

策蹇下山椒，冬深寒意骄。
瀑风吹帽湿，杉雪落衣销。
梅嫩有花早，桐衰无叶凋。
是山皆可隠，不用楚词招。
老马
作者：释善珍
朝代：宋
体裁：七言绝句

营司牵浴柳边池，玉沫垂衔步较迟。洗见箭瘢如有恨，将军忘却未侯时。
芭蕉
作者：释善珍
朝代：宋
体裁：七言绝句

瓦沟月暗乱萤飞，照见芭蕉叶上诗。忆得前时吟最苦，自携残烛拂蛛丝。
苔径
作者：释善珍
朝代：宋

苔径长年断俗踪，亦无交旧可过从。
闲忧颓堕自鉏菜，老尚怪奇惟种松。
履破背时翻着袜，诗狂见月乱撞钟。
千年陶谢今谁似，恐有山林不易逢。
苔径
作者：释善珍
朝代：宋

苔径长年断俗踪，亦无交旧可过从。闲忧颓堕自锄菜，老尚怪奇惟种松。履破背时翻著袜，诗狂见月乱撞钟。千年陶谢今谁似，恐有山林不易逢。
莫春
作者：释善珍
朝代：宋

门外柳花过，似予飘泊身。吟高妨定衲，客久羡归人。无药可医俗，有钱难买春。山中旧同伴，招隐寄书频。
莫春
作者：释善珍
朝代：宋

门外柳花过，似予飘泊身。
吟高妨定衲，客久羡归人。
无药可医俗，有钱难买春。
山中旧同伴，招隠寄书频。
贺刘后村除兵侍兼直院
作者：释善珍
朝代：宋

人物依然元佑中，鶑边繫马亦金狨。
相君惟忆刘夫子，学士须还儋秃翁。
翰苑鹤天双鬓雪，玄都燕麦几春风。
老来始得文章力，前有欧公后益公。
贺刘后村除兵侍兼直院
作者：释善珍
朝代：宋

人物依然元祐中，莺边系马亦金狨。相君惟忆刘夫子，学士须还儋秃翁。翰苑鹤天双鬓雪，玄都燕麦几春风。老来始得文章力，前有欧公后益公。
贺曾帅得祠
作者：释善珍
朝代：宋

台省群飞竞刺天，琳宫散吏管云烟。长才十月得霜鹘，拙宦三江上水船。身外声名输饮酒，世间屈曲胜巢仙。丈夫功业谁能料，起渭征辽尽暮年。千骑丛中旧拥旄，丹心犹在鬓萧骚。汉庭重少冯唐老，晋士趋卑张翰高。静看棋枰争胜负，闲驰笔阵寄雄豪。抢榆击水公俱乐，却是旁人叹不遭。
贺曾帅得祠·其一
作者：释善珍
朝代：宋

台省羣飞竞刺天，琳宫散吏管云烟。
长才十月得霜鹘，拙宦三江上水船。
身外声名输饮酒，世间屈曲胜巢仙。
丈夫功业谁能料，起渭征辽尽暮年。
贺曾帅得祠·其一
作者：释善珍
朝代：宋

台省群飞竞刺天，琳宫散吏管云烟。长才十月得霜鹘，拙宦三江上水船。身外声名输饮酒，世间屈曲胜巢仙。丈夫功业谁能料，起渭征辽尽暮年。
贺曾帅得祠·其二
作者：释善珍
朝代：宋

千骑丛中旧拥旄，丹心犹在鬓萧骚。汉庭重少冯唐老，晋士趋卑张翰高。静看棋枰争胜负，闲驰笔阵寄雄豪。抢榆击水公俱乐，却是旁人叹不遭。
贺曾帅得祠·其二
作者：释善珍
朝代：宋

千骑丛中旧拥旄，丹心犹在鬓萧骚。
汉庭重少冯唐老，晋士趋卑张翰高。
静看棋枰争胜负，闲驰笔阵寄雄豪。
抢榆击水公俱乐，却是旁人嘆不遭。
贺洪阳岩帅闽
作者：释善珍
朝代：宋

万马羣中一马骢，击姦白简尚生风。
衣冠南纪瞻鸣凤，云雨东山起卧龙。
台阁难招真铁壁，林泉未隠且金狨。
拥旄前有莆阳蔡，相继名齐石鼓峰。
贺洪阳岩帅闽
作者：释善珍
朝代：宋

万马群中一马骢，击奸白简尚生风。衣冠南纪瞻鸣凤，云雨东山起卧龙。台阁难招真铁壁，林泉未隐且金狨。拥旄前有莆阳蔡，相继名齐石鼓峰。
贺赵礼部得祠二首
作者：释善珍
朝代：宋

曩岁巍冠接俊髦，玄都又种几番桃。山中供奉犹遭谤，泽畔灵均盍赋骚。世事万端常倚仗，丈夫百挫见雄豪。旁人妄指笼中翮，不识冥鸿天宇高。帝赐琳宫散吏名，寄声黄閤谢弓旌。琴招野客持杯听，棋看痴人覆局争。燕颔终当飞食肉，蛾眉最忌美倾城。晴空万里君知不，苍狗白云常变更。
贺赵礼部得祠二首·其一
作者：释善珍
朝代：宋
体裁：七言律诗

曩岁巍冠接俊髦，玄都又种几番桃。山中供奉犹遭谤，泽畔灵均盍赋骚。世事万端常倚仗，丈夫百挫见雄豪。旁人妄指笼中翮，不识冥鸿天宇高。
贺赵礼部得祠二首·其二
作者：释善珍
朝代：宋
体裁：七言律诗

帝赐琳宫散吏名，寄声黄閤谢弓旌。琴招野客持杯听，棋看痴人覆局争。燕颔终当飞食肉，蛾眉最忌美倾城。晴空万里君知不，苍狗白云常变更。
辞观文赵忠惠坟
作者：释善珍
朝代：宋

公归兜率，局面屡变。青云交绝，珠履客散。白傅草堂，裴公经院。僧定未起，樵柯将烂。老鹤倦飞，不慕霄汉。驽马恋主，非贪豆栈。风雨忧愁，常占春半。昔倚山岳，今悲露电。语犹在耳，事不如愿。病忆故乡，一筇易办。受恩莫报，迟回眷眷。入西州门，泪流被面。知音永已，弦断琴爨。袖香告辞，用写缱绻。
辞观文赵忠惠坟
作者：释善珍
朝代：宋

公归兜率，局面屡变。
青云交绝，珠履客散。
白傅草堂，裴公经院。
僧定未起，樵柯将烂。
老鹤倦飞，不慕霄汉。
驽马恋主，非贪豆栈。
风雨忧愁，常占春半。
昔倚山岳，今悲露电。
语犹在耳，事不如愿。
病忆故乡，一筇易办。
受恩莫报，迟回眷眷。
入西州门，泪流被面。
知音永已，絃断琴爨。
袖香告辞，用写缱绻。
过南墅怀寒岩
作者：释善珍
朝代：宋

年年散粟出朱门，狗盗鸡鸣总受恩。空有玉棺归碧落，更无红粉哭黄昏。遍行苔藓寻陈迹，拟倩梅花招醉魂。常恐丘原千载后，不生荆棘长兰荪。草没亭台不见踪，故交掩泪立寒风。食鱼客去馀空馆，放鹤童归弃旧笼。病悟前书藏夏口，死留好句在江东。徐陵元是麒麟种，天上应须见宝公。
过南墅怀寒岩·其一
作者：释善珍
朝代：宋

年年散粟出朱门，狗盗鸡鸣总受恩。
空有玉棺归碧落，更无红粉哭黄昏。
徧行苔藓寻陈迹，拟倩梅花招醉魂。
常恐丘原千载后，不生荆棘长兰荪。
过南墅怀寒岩·其一
作者：释善珍
朝代：宋

年年散粟出朱门，狗盗鸡鸣总受恩。空有玉棺归碧落，更无红粉哭黄昏。遍行苔藓寻陈迹，拟倩梅花招醉魂。常恐丘原千载后，不生荆棘长兰荪。
过南墅怀寒岩·其二
作者：释善珍
朝代：宋

草没亭台不见踪，故交掩泪立寒风。
食鱼客去余空馆，放鹤童归弃旧笼。
病悟前书藏夏口，死留好句在江东。
徐陵元是麒麟种，天上应须见宝公。
过南墅怀寒岩·其二
作者：释善珍
朝代：宋

草没亭台不见踪，故交掩泪立寒风。食鱼客去馀空馆，放鹤童归弃旧笼。病悟前书藏夏口，死留好句在江东。徐陵元是麒麟种，天上应须见宝公。
送傅左司赴袁州
作者：释善珍
朝代：宋

长安貂蝉贱如土，故家文献馀一缕。平生粗疏不媚妩，直语岂知犯张禹。腰间金印丈二组，我自弃置君自取。儿时翰墨跨诸父，投老为郎方齿叙。天关耽耽守九虎，一节临遣复不与。介堂卜筑开宿莽，谁知公意颇有主。眼明沙鸥喜欲舞，便请衣冠挂神武。圣朝留戣非为愈，勿薄淮阳宜叱驭。宜春古郡联荆渚，曩年尝梦公补处。峥嵘老气横九州，直前莫作分外虑。秋田旱渴思霖雨，君命敢徐宁畏暑。击强锄奸雷破柱，仰山古佛亦肯许。州黉一记最奇古，机综远祖昌黎愈。眼前琐尾相品署，知公千百未一取。秋空仰瞻鸿鹄举，政恐是中有新句。三年奏课返林坞，煮茶贺公公莫拒。
送傅左司赴袁州·其一
作者：释善珍
朝代：宋

长安貂蝉贱如土，故家文献余一缕。
平生粗疎不媚妩，直语岂知犯张禹。
腰间金印丈二组，我自弃置君自取。
儿时翰墨跨诸父，投老为郎方齿叙。
天关耽耽守九虎，一节临遣復不与。
介堂卜筑开宿莽，谁知公意颇有主。
眼明沙鸥喜欲舞，便请衣冠挂神武。
圣朝留戣非为愈，勿薄淮阳宜叱驭。
送傅左司赴袁州·其一
作者：释善珍
朝代：宋

长安貂蝉贱如土，故家文献馀一缕。平生粗疏不媚妩，直语岂知犯张禹。腰间金印丈二组，我自弃置君自取。儿时翰墨跨诸父，投老为郎方齿叙。天关耽耽守九虎，一节临遣复不与。介堂卜筑开宿莽，谁知公意颇有主。眼明沙鸥喜欲舞，便请衣冠挂神武。圣朝留戣非为愈，勿薄淮阳宜叱驭。
送傅左司赴袁州·其二
作者：释善珍
朝代：宋

宜春古郡联荆渚，曩年尝梦公补处。
峥嵘老气横九州，直前莫作分外虑。
秋田旱渴思霖雨，君命敢徐宁畏暑。
击强鉏姦雷破柱，仰山古佛亦肯许。
州黉一记最奇古，机综远祖昌黎愈。
眼前琐尾相品署，知公千百未一取。
秋空仰瞻鸿鹄举，政恐是中有新句。
三年奏课返林坞，煮茶贺公公莫拒。
送傅左司赴袁州·其二
作者：释善珍
朝代：宋

宜春古郡联荆渚，曩年尝梦公补处。峥嵘老气横九州，直前莫作分外虑。秋田旱渴思霖雨，君命敢徐宁畏暑。击强锄奸雷破柱，仰山古佛亦肯许。州黉一记最奇古，机综远祖昌黎愈。眼前琐尾相品署，知公千百未一取。秋空仰瞻鸿鹄举，政恐是中有新句。三年奏课返林坞，煮茶贺公公莫拒。
送傅提干
作者：释善珍
朝代：宋
体裁：七言律诗

渡江诸老尽兰荪，当日琳琅照一门。龙去难寻神剑迹，鹤归犹记旧巢痕。百年阀阅须关念，五里松楸易断魂。京浙故人无恙不，相逢记为问寒温。
送孚老再游浙
作者：释善珍
朝代：宋

楚柁吴樯兴未休，好山谢事要闲游。
常憎驽马恋栈豆，今见苍鹰掣臂鞴。
岁晚老松无伴侣，天寒落叶正飕飗。
人间果是风堪御，却欲携君徧九州。
送孚老再游浙
作者：释善珍
朝代：宋

楚柁吴樯兴未休，好山谢事要闲游。常憎驽马恋栈豆，今见苍鹰掣臂韝。岁晚老松无伴侣，天寒落叶正飕飗。人间果是风堪御，却欲携君遍九州。
送客宿九日山
作者：释善珍
朝代：宋

石灶断苔纹，摩挲吊隐君。风吹游子袂，月照古人坟。旧事残碑在，荒祠流水分。永怀山忽冥，红叶坠秋云。
送客宿九日山
作者：释善珍
朝代：宋

石竈断苔纹，摩挲弔隠君。
风吹游子袂，月照古人坟。
旧事残碑在，荒祠流水分。
永怀山忽冥，红叶坠秋云。
送徐国录守英德
作者：释善珍
朝代：宋

君侯少举摩天翮，笔阵堂堂万人敌。
上书自请斗大州，不独爱闲犹爱石。
爱闲庭讼自简寂，爱石不同牛李癖。
参军主簿公举刺，何必喜怒见颜色。
高台盛贮锦屠苏，何如烟林土花碧。
公余共赏有欢伯，语妙一笑欲堕帻。
假令鰲禁未遭遇，传至鸡林能别识。
大材小用从古然，善舞岂曾嫌地窄。
愧无肤寸可及物，迭盖重金竟何益。
霜寒繫舟峡江侧，应念坡仙抚遗迹。
江流可沿深可𣂏，此水至洁能纳污。
送徐国录守英德
作者：释善珍
朝代：宋

君侯少举摩天翮，笔阵堂堂万人敌。上书自请斗大州，不独爱闲犹爱石。爱闲庭讼自简寂，爱石不同牛李癖。参军主簿公举刺，何必喜怒见颜色。高台盛贮锦屠苏，何如烟林土花碧。公馀共赏有欢伯，语妙一笑欲堕帻。假令鳌禁未遭遇，传至鸡林能别识。大材小用从古然，善舞岂曾嫌地窄。愧无肤寸可及物，叠盖重金竟何益。霜寒系舟峡江侧，应念坡仙抚遗迹。江流可沿深可？，此水至洁能纳污。
送徐国录守英德
作者：释善珍
朝代：宋
体裁：古风

君侯少举摩天翮，笔阵堂堂万人敌。上书自请斗大州，不独爱闲犹爱石。爱闲庭讼自简寂，爱石不同牛李癖。参军主簿公举刺，何必喜怒见颜色。高台盛贮锦屠苏，何如烟林土花碧。公馀共赏有欢伯，语妙一笑欲堕帻。假令鳌禁未遭遇，传至鸡林能别识。大材小用从古然，善舞岂曾嫌地窄。愧无肤寸可及物，叠盖重金竟何益。霜寒系舟峡江侧，应念坡仙抚遗迹。江流可沿深可�，此水至洁能纳污。
送杨户部
作者：释善珍
朝代：宋

铃斋去岁念民饥，鬓雪凋疎带减围。
史册千年循吏少，江湖万里散人归。
儿童不信夷齐溷，党论尝攻韩范非。
临别祝公坚晚节，受恩何敢望留衣。
送杨户部
作者：释善珍
朝代：宋

铃斋去岁念民饥，鬓雪凋疏带减围。史册千年循吏少，江湖万里散人归。儿童不信夷齐溷，党论尝攻韩范非。临别祝公坚晚节，受恩何敢望留衣。
送林南恩入京
作者：释善珍
朝代：宋

曩赋登楼望故乡，边淮十丈战尘黄。已闻淝水返朱序，亦说汉庭怜孝章。千载青编如属国，一麾白发出炎荒。山林朝市终殊路，只待除书慰别肠。
送林南恩入京
作者：释善珍
朝代：宋

曩赋登楼望故乡，边淮十丈战尘黄。
已闻淝水返朱序，亦说汉庭怜孝章。
千载青编如属国，一麾白髮出炎荒。
山林朝市终殊路，只待除书慰别肠。
送林节推
作者：释善珍
朝代：宋

魁宿来临幕，不同常郡僚。名高饶荐剡，官满合归朝。綵旆倾城送，清声载路谣。丽谯虽末绩，亦自出云霄。幕皆资画诺，人最说君贤。判好堪呈佛，心清亦近禅。著书僧有传，执法吏无权。风雨东门路，分携忽黯然。
送林节推·其一
作者：释善珍
朝代：宋
体裁：五言律诗

魁宿来临幕，不同常郡僚。名高饶荐剡，官满合归朝。綵旆倾城送，清声载路谣。丽谯虽末绩，亦自出云霄。
送林节推·其二
作者：释善珍
朝代：宋

幕皆资画诺，人最说君贤。
判好堪呈佛，心清亦近禅。
着书僧有传，执法吏无权。
风雨东门路，分携忽黯然。
送林节推·其二
作者：释善珍
朝代：宋

幕皆资画诺，人最说君贤。判好堪呈佛，心清亦近禅。著书僧有传，执法吏无权。风雨东门路，分携忽黯然。
送福帅吴侍郎趋朝
作者：释善珍
朝代：宋

恕斋视民犹视儿，先忧两字寒与饥。
三冬气和春有脚，旱岁笺天天雨粟。
爱杜呼母宗呼爷，史书弄笔人传夸。
异类鸣冤古有么，神明循吏只一箇。
风伯叫阍称急报，政声涨天怕天破。
龙章夜下五云间，玉宸唤归碧落班。
日边驲骑催数数，截𩍐留公不停毂，安得双轮生四角。
送福帅吴侍郎趋朝
作者：释善珍
朝代：宋

恕斋视民犹视儿，先忧两字寒与饥。三冬气和春有脚，旱岁笺天天雨粟。爱杜呼母宗呼爷，史书弄笔人传誇。异类鸣冤古有么，神明循吏只一个。风伯叫阍称急报，政声涨天怕天破。龙章夜下五云间，玉宸唤归碧落班。日边驲骑催数数，截？留公不停毂，安得双轮生四角。
送福帅吴侍郎趋朝
作者：释善珍
朝代：宋
体裁：古风

恕斋视民犹视儿，先忧两字寒与饥。三冬气和春有脚，旱岁笺天天雨粟。爱杜呼母宗呼爷，史书弄笔人传誇。异类鸣冤古有么，神明循吏只一个。风伯叫阍称急报，政声涨天怕天破。龙章夜下五云间，玉宸唤归碧落班。日边驲骑催数数，截�留公不停毂，安得双轮生四角。
送米与陈监元
作者：释善珍
朝代：宋
体裁：七言绝句

鬓毛萧飒已成翁，奇怪胸中尽扫空。尚要俗人传好事，岁残乞米送卢仝。
送蔡察院将漕广东
作者：释善珍
朝代：宋
体裁：七言律诗

峨冠人避柏台骢，弭节光分泽国龙。应似鲜于福京左，还同司马过临邛。风生廉按清南峤，冰解将输佐大农。拈起瓣香说无极，千年道统继儒宗。
送蔡秀才之漳浦
作者：释善珍
朝代：宋

夜冷萤窗书倦看，解鞍南去路漫漫。霜乾处士梅花圃，日照先生苜蓿盘。乞米剩堪供鹤料，钓鳌重怕坏鱼竿。何当著意抛妻子，共入深山学养丹。
送蔡秀才之漳浦
作者：释善珍
朝代：宋

夜冷萤窗书倦看，解鞍南去路漫漫。
霜干处士梅花圃，日照先生苜蓿盘。
乞米剩堪供鹤料，钓鳌重怕坏鱼竿。
何当着意抛妻子，共入深山学养丹。
送赵司令之金陵
作者：释善珍
朝代：宋

自古词人例谪迁，十年无路可栈天。督师上正倚裴相，破贼叔应推谢玄。伏枥骥思沙漠外，脱韝鹰去碧霄边。僧隙早辱莱公赏，他日牵联得并传。血战荆江障贼锋，无端谗嗔困英雄。念亲不隔关山梦，忧国常怀畎亩忠。早岁交游今改事，少年豪举晚收功。碧油谈笑多新句，倘值南云寄便鸿。
送赵司令之金陵·其一
作者：释善珍
朝代：宋

自古词人例谪迁，十年无路可栈天。
督师上正倚裴相，破贼叔应推谢玄。
伏枥骥思沙漠外，脱鞴鹰去碧霄边。
僧隟早辱莱公赏，他日牵联得并传。
送赵司令之金陵·其一
作者：释善珍
朝代：宋

自古词人例谪迁，十年无路可栈天。督师上正倚裴相，破贼叔应推谢玄。伏枥骥思沙漠外，脱韝鹰去碧霄边。僧隙早辱莱公赏，他日牵联得并传。
送赵司令之金陵·其二
作者：释善珍
朝代：宋
体裁：七言律诗

血战荆江障贼锋，无端谗嗔困英雄。念亲不隔关山梦，忧国常怀畎亩忠。早岁交游今改事，少年豪举晚收功。碧油谈笑多新句，倘值南云寄便鸿。
送赵吏部
作者：释善珍
朝代：宋

健才事声名，抚案走百吏。法家冠柱文，好以杀为戏。要留百年思，莫令一时畏。近时攀辕民，未必皆民意。千家煮蔗浆，万里随风桅。谷少蔗愈多，荒岁不疗饥。初闻下令严，巨贾颇不怡。至今训农文，可配七月诗。薏苡不类珠，疑似多谤伤。恭惟大雅姿，南物不入囊。铃斋一片石，历劫难赞扬。常恐鸡林客，夜半惊虹光。抚槎溯银潢，手探支机石。天孙茧瓮丝，拟补衮五色。星斗光离离，欲见无羽翼。旧恩倘可报，杀身奚足惜。
送赵吏部·其一
作者：释善珍
朝代：宋
体裁：古风

健才事声名，抚案走百吏。法家冠柱文，好以杀为戏。要留百年思，莫令一时畏。近时攀辕民，未必皆民意。
送赵吏部·其三
作者：释善珍
朝代：宋
体裁：古风

薏苡不类珠，疑似多谤伤。恭惟大雅姿，南物不入囊。铃斋一片石，历劫难赞扬。常恐鸡林客，夜半惊虹光。
送赵吏部·其二
作者：释善珍
朝代：宋
体裁：古风

千家煮蔗浆，万里随风桅。谷少蔗愈多，荒岁不疗饥。初闻下令严，巨贾颇不怡。至今训农文，可配七月诗。
送赵吏部·其四
作者：释善珍
朝代：宋

抚槎泝银潢，手探支机石。
天孙茧瓮丝，拟补衮五色。
星斗光离离，欲见无羽翼。
旧恩倘可报，杀身奚足惜。
送赵吏部·其四
作者：释善珍
朝代：宋

抚槎溯银潢，手探支机石。天孙茧瓮丝，拟补衮五色。星斗光离离，欲见无羽翼。旧恩倘可报，杀身奚足惜。
送赵礼部将漕广东
作者：释善珍
朝代：宋

玉节畀名流，澄清十四州。
元公着书处，葛老炼丹洲。
星应郎官舍，霜侵使者裘。
东南箕敛极，宽得一分不。
送赵礼部将漕广东
作者：释善珍
朝代：宋

玉节畀名流，澄清十四州。元公著书处，葛老鍊丹洲。星应郎官舍，霜侵使者裘。东南箕敛极，宽得一分不。
送赵礼部提举江西
作者：释善珍
朝代：宋

玉节来临昔治州，仪曹爽气更横秋。
未夸判笔摇山岳，且喜仙槎近斗牛。
童拾棠阴前竹马，纱笼寺壁旧银钩。
南塘遗稿公新卷，他日人传作话头。
送赵礼部提举江西
作者：释善珍
朝代：宋

玉节来临昔治州，仪曹爽气更横秋。未誇判笔摇山岳，且喜仙槎近斗牛。童拾棠阴前竹马，纱笼寺壁旧银钩。南塘遗稿公新卷，他日人传作话头。
送金橘与徐钓舟
作者：释善珍
朝代：宋

竹笼盛来露未乾，试尝数颗已无酸。味同楚水赤萍实，色比韩郎金弹丸。委地儿童难识价，经霜桃李不同盘。缄题寄去非无意，相约交情到岁寒。
送金橘与徐钓舟
作者：释善珍
朝代：宋

竹笼盛来露未干，试尝数颗已无酸。
味同楚水赤萍实，色比韩郎金弹丸。
委地儿童难识价，经霜桃李不同盘。
缄题寄去非无意，相约交情到岁寒。
送陈上舍之潮州
作者：释善珍
朝代：宋

元龙湖海士，豪气卧大床。
着书不疗贫，仰面看屋梁。
昔从诸老游，鬚鬓未老苍。
雄篇掩众作，声价如琳琅。
谓当奏赋时，给札香案傍。
不然如谪仙，布衣登玉堂。
岁月忽已迟，驱车去潮阳。
昌黎强项人，断碑字字芳。
当年駡佛表，正是护法章。
大颠亦神奇，世岂有此郎。
往者不可作，怀古多慨慷。
有书寄新诗，无书勿相忘。
善保千金躯，岁晚天雨霜。
送陈上舍之潮州
作者：释善珍
朝代：宋

元龙湖海士，豪气卧大床。著书不疗贫，仰面看屋梁。昔从诸老游，须鬓未老苍。雄篇掩众作，声价如琳琅。谓当奏赋时，给札香案傍。不然如谪仙，布衣登玉堂。岁月忽已迟，驱车去潮阳。昌黎强项人，断碑字字芳。当年骂佛表，正是护法章。大颠亦神奇，世岂有此郎。往者不可作，怀古多慨慷。有书寄新诗，无书勿相忘。善保千金躯，岁晚天雨霜。
送静江曾帅
作者：释善珍
朝代：宋

岭西支郡联荆湖，时危选帅劳庙谟。
公才健如天马驹，胸中戈甲敌万夫。
向来持节犯贼区，贼降不用丈二殳。
浮云散尽明月孤，世间公论何时无。
煌煌丹诏来天衢，阴风策策随兵符。
大旗十丈车前驱，弓刀武骑前后趋。
我占福星岁在吴，孱虏数尽当磔诛。
笼烽平安羽檄疎，玉帐亦可吟抚鬚。
奏功入觐乘锋车，峨冠儤直承明庐。
公家事业青史书，公家祖相兄鸿枢。
送静江曾帅
作者：释善珍
朝代：宋

岭西支郡联荆湖，时危选帅劳庙谟。公才健如天马驹，胸中戈甲敌万夫。向来持节犯贼区，贼降不用丈二殳。浮云散尽明月孤，世间公论何时无。煌煌丹诏来天衢，阴风策策随兵符。大旗十丈车前驱，弓刀武骑前后趋。我占福星岁在吴，孱虏数尽当磔诛。笼烽平安羽檄疏，玉帐亦可吟抚须。奏功入觐乘锋车，峨冠儤直承明庐。公家事业青史书，公家祖相兄鸿枢。
送颜主簿之怀安
作者：释善珍
朝代：宋
体裁：五言律诗

古廨大江边，多闲少俸钱。凤栖仇览棘，虹贯米家船。心静佛三昧，时来官九迁。外台兼督府，幕下正须贤。
送颜倅之江西
作者：释善珍
朝代：宋

槛外江流知几霜，烦君着语吊滕王。
琴中谁识啼乌曲，酒后任称司马狂。
阁序尚留唐篆刻，剑光何预晋兴亡。
此行遍览遗踪了，历有征书出建章。
送颜倅之江西
作者：释善珍
朝代：宋

槛外江流知几霜，烦君著语吊滕王。琴中谁识啼乌曲，酒后任称司马狂。阁序尚留唐篆刻，剑光何预晋兴亡。此行遍览遗踪了，历有徵书出建章。
送黄凝云归常州
作者：释善珍
朝代：宋

一住京华能几日，故山欲去值春寒。石坛经雨草生遍，庭果落阶鸟啄残。云表鹤声朝返佩，林间虹气夜开丹。仙家缩地寻常事，试与思归倦客看。
送黄凝云归常州
作者：释善珍
朝代：宋

一住京华能几日，故山欲去值春寒。
石坛经雨草生遍，庭果落阶鸟啄残。
云表鹤声朝返佩，林间虹气夜开丹。
僊家缩地寻常事，试与思归倦客看。
逢春
作者：释善珍
朝代：宋
体裁：七言律诗

衰老逢春能几回，自怜光景赋残梅。齿牙落尽舌犹在，年岁阅多心尚孩。座上麈閒谈客去，手中书堕睡魔来。生平痴绝真堪叹，千古文章水一杯。
郊原
作者：释善珍
朝代：宋

郊原春过后，日日长新梢。
洗竹去蛛网，疎松留鹤巢。
云衣慵补缀，月户自推敲。
旧种梅花树，吾今与汝交。
郊原
作者：释善珍
朝代：宋

郊原春过后，日日长新梢。洗竹去蛛网，疏松留鹤巢。云衣慵补缀，月户自推敲。旧种梅花树，吾今与汝交。
采药
作者：释善珍
朝代：宋
体裁：七言律诗

每共樵翁采药归，晚晴荷锸又相随。行逢流水便乘犊，坐到烂柯因看棋。鸟踏高枝收坠果，人耕古冢得残碑。远公幸自逃名好，何必栽莲诳小儿。
金陵怀古
作者：释善珍
朝代：宋

齐楼梁殿黍离离，王气潜随斗柄移。秋雨狐藏宫井树，夕阳鸦立御园枝。诗人闲管江家宅，宰相偏嫌蔡允儿。青史鬼雄元不死，归来化鹤有谁知。国号仓皇更几回，昔人事往后人哀。相赓璧月词千阕，帝劝长星酒一杯。春草不怜同泰废，晓钟犹是景阳来。陵荒玉椀无踪迹，寒食梨花依旧开。
金陵怀古·其一
作者：释善珍
朝代：宋

齐楼梁殿黍离离，王气潜随斗柄移。秋雨狐藏宫井树，夕阳鸦立御园枝。诗人闲管江家宅，宰相偏嫌蔡允儿。青史鬼雄元不死，归来化鹤有谁知。
金陵怀古·其一
作者：释善珍
朝代：宋

齐楼梁殿黍离离，王气潜随斗柄移。
秋雨狐藏宫井树，夕阳鸦立御园枝。
诗人闲管江家宅，宰相偏嫌蔡充儿。
青史鬼雄元不死，归来化鹤有谁知。
金陵怀古·其二
作者：释善珍
朝代：宋

国号仓皇更几回，昔人事往后人哀。相赓璧月词千阕，帝劝长星酒一杯。春草不怜同泰废，晓钟犹是景阳来。陵荒玉椀无踪迹，寒食梨花依旧开。
金陵怀古·其二
作者：释善珍
朝代：宋
体裁：七言律诗

国号仓皇更几回，昔人事往后人哀。相赓璧月词千阕，帝劝长星酒一杯。春草不怜同泰废，晓钟犹是景阳来。陵荒玉碗无踪迹，寒食梨花依旧开。
门径
作者：释善珍
朝代：宋

门径莓苔古意深，闭门懒复事参寻。棋图静见孙吴法，樵唱真闻韶濩音。米尽有方烹白石，丹灵无意化黄金。花飞又是春将莫，小复风前拥鼻吟。
门径
作者：释善珍
朝代：宋

门径莓苔古意深，闭门懒復事参寻。
棋图静见孙吴法，樵唱真闻韶濩音。
米尽有方烹白石，丹灵无意化黄金。
花飞又是春将莫，小復风前拥鼻吟。
除夕
作者：释善珍
朝代：宋

七十明朝是，年将衰併来。
顽皮禁冷暖，老气压凶灾。
铁砚穿何益，金丸跳不回。
羣儿爱伶利，与汝换痴獃。
除夕
作者：释善珍
朝代：宋

七十明朝是，年将衰并来。
顽皮禁冷暖，老气压凶灾。
铁砚穿何益，金丸跳不回。
君兄爱伶利，与汝换痴獃。
除夕
作者：释善珍
朝代：宋

七十明朝是，年将衰并来。顽皮禁冷暖，老气压凶灾。铁砚穿何益，金丸跳不回。群儿爱伶利，与汝换痴呆。
雨后过光严寺
作者：释善珍
朝代：宋
体裁：七言绝句

小桥路入野僧家，山犬眠莎向日斜。庭户几时风雨横，粉墙压倒佛桑花。
雪峰旧院
作者：释善珍
朝代：宋

住壁与云邻，荒畦虎迹新。樵鸣猿落果，鹰急鸟依人。阴涧澌经月，寒花开过春。鳌山前事在，独坐想芳尘。
雪峰旧院
作者：释善珍
朝代：宋

住壁与云邻，荒畦虎迹新。
樵鸣猿落果，鹰急鸟依人。
阴磵澌经月，寒花开过春。
鰲山前事在，独坐想芳尘。
题三教三隐三仙三贤画轴
作者：释善珍
朝代：宋

瞿昙李耳东家丘，不生虞夏生衰周。世乱杀夺无时休，佛现身作大慈舟。老务静治销戈矛，孔以笔诛著春秋。学佛亦有绝世流，学老曾见飞升不。最后三人师孔氏，气节虽同穷达异。渊明不仕义熙岁，倾家酿秫供一醉。翰林谪仙与苏二，卒以蛾眉招众忌。脱靴偶忤高力士，触拨玉环良细事。谁知绍述丞相嗔，铜驼陌上荒荆榛。僧伽拥扶度鲸海，虏酋过坟禁樵采，使我掩卷增感慨。
题三教三隠三仙三贤画轴
作者：释善珍
朝代：宋

瞿昙李耳东家丘，不生虞夏生衰周。
世乱杀夺无时休，佛现身作大慈舟。
老务静治销戈矛，孔以笔诛着春秋。
学佛亦有绝世流，学老曾见飞昇不。
最后三人师孔氏，气节虽同穷达异。
渊明不仕义熙岁，倾家酿秫供一醉。
翰林谪仙与苏二，卒以蛾眉招众忌。
脱靴偶忤高力士，触拨玉环良细事。
谁知绍述丞相嗔，铜驼陌上荒荆榛。
僧伽拥扶度鲸海，虏酋过坟禁樵采，使我掩卷增感慨。
题东坡儋耳书西江月
作者：释善珍
朝代：宋

儋州秃鬓翁，老气凌汗漫。金銮岭海等游戏，尽倒银河洗忧患。山村荷瓢感慨攲，买酒独赏春梦婆。酒酣忽转商声急，龙君悲咤波臣泣，锦瑟无端弦五十。
题东坡儋耳书西江月
作者：释善珍
朝代：宋

儋州秃鬓翁，老气凌汗漫。
金銮岭海等游戏，尽倒银河洗忧患。
山村荷瓢感慨欹，买酒独赏春梦婆。
酒酣忽转商声急，龙君悲咤波臣泣，锦瑟无端絃五十。
题东坡墨迹
作者：释善珍
朝代：宋
体裁：五言绝句

党籍英贤尽，长淮南北分。忠奸论方定，金璧购遗文。
题侃古樵诗卷
作者：释善珍
朝代：宋

死别日益远，年衰梦亦无。忽开旧诗卷，泪洒白髭须。
题侃古樵诗卷
作者：释善珍
朝代：宋

死别日益远，年衰梦亦无。
忽开旧诗卷，泪洒白髭鬓。
题六画·东坡
作者：释善珍
朝代：宋

天津桥上听啼鹃，从此南人弄相权。
多少衣冠落沙漠，朱崖宜着玉堂仙。
题六画·东坡
作者：释善珍
朝代：宋

天津桥上听啼鹃，从此南人弄相权。多少衣冠落沙漠，朱崖宜著玉堂仙。
题六画·太白
作者：释善珍
朝代：宋

脱靴殿上醉阳狂，触拨春风睡海棠。放逐一身穷不恨，三郎入蜀更郎当。
题六画·太白
作者：释善珍
朝代：宋

脱鞾殿上醉阳狂，触拨春风睡海棠。
放逐一身穷不恨，三郎入蜀更郎当。
题六画·少陵骑馿
作者：释善珍
朝代：宋

市桥日莫蹇馿嘶，双袖龙钟醉似泥。
回首长安泪沾臆，落花何处杜鹃啼。
题六画·少陵骑驴
作者：释善珍
朝代：宋

市桥日莫蹇驴嘶，双袖龙钟醉似泥。回首长安泪沾臆，落花何处杜鹃啼。
题六画·浪仙骑馿
作者：释善珍
朝代：宋

官路骑馿突尹驺，尹曾駡佛去潮州。
却从渠问推敲字，千古诗人作话头。
题六画·浪仙骑驴
作者：释善珍
朝代：宋

官路骑驴突尹驺，尹曾骂佛去潮州。却从渠问推敲字，千古诗人作话头。
题六画·渊明
作者：释善珍
朝代：宋
体裁：七言绝句

寄奴开国势龙骧，转眼更齐又换梁。惟有先生赋归去，至今犹是晋文章。
题六画·灵运
作者：释善珍
朝代：宋
体裁：七言绝句

昏朝麟醢凤遭烹，鸿盍高飞入杳冥。成佛生天俱妄想，筑台当日译何经。
题四画·一雄鸡立笼上一雌覆雏于笼
作者：释善珍
朝代：宋
体裁：七言绝句

田翁养鸡竹作笼，老雌恋雏不顾雄。催租无人岁常丰，杀身为黍堪酬翁。
题四画·斗鸡
作者：释善珍
朝代：宋
体裁：七言绝句

天宝三郎好斗鸡，醉中官锦贱如泥。沉香亭北花含笑，不管渔阳胡马嘶。
题四画·桃花竹石鹤
作者：释善珍
朝代：宋
体裁：七言绝句

朝游金谷莫东市，心忆平泉身海涯。化鹤归来人不识，春风开尽碧桃花。
题四画·榴花竹石鹤
作者：释善珍
朝代：宋
体裁：七言绝句

剪翮花前老可哀，寄声鹰隼莫相猜。旧游赤壁君知不，曾伴坡仙作赋来。
题狗葬刘家寺
作者：释善珍
朝代：宋
体裁：五言律诗

废殿何年寺，门开不见僧。犬眠莎砌日，鸦啄菜池冰。湿藓侵碑字，空巢缀壁层。谁家古祠在，无主夜烧灯。
题画梅
作者：释善珍
朝代：宋
体裁：七言绝句

羌笛谁将花外吹，十年心事暗香知。夜寒瘦影侵衣袖，月满阑干独倚时。
题紫极宫晋桧
作者：释善珍
朝代：宋

老君坛西晋朝柏，拜坛道士头发白。卖丹得钱还酒客，肉重欲飞鹤无力。
题紫极宫晋桧
作者：释善珍
朝代：宋

老君坛西晋朝柏，拜坛道士头髮白。
卖丹得钱还酒客，肉重欲飞鹤无力。
题范石湖淳熙中出守帖
作者：释善珍
朝代：宋

淳熙天子课农桑，黄閤鸿儒绾郡章。文物升平今已远，断篇流落入僧房。
题范石湖淳熙中出守帖
作者：释善珍
朝代：宋

淳熙天子课农桑，黄閤鸿儒绾郡章。
文物昇平今已远，断篇流落入僧房。
题莲社图
作者：释善珍
朝代：宋

远师东林白莲社，世上丹青好传写。爱陶醉汉招不来，送陆道士大笑回。千年此意画得么，俗工凡笔何尘埃。涪州逐客无聊赖，买酒过溪讥破戒。诗人口业不自持，袖手默坐君应知，生天成佛佛是谁。
题莲社图
作者：释善珍
朝代：宋

远师东林白莲社，世上丹青好传写。
爱陶醉汉招不来，送陆道士大笑回。
千年此意画得么，俗工凡笔何尘埃。
涪州逐客无聊頼，买酒过溪讥破戒。
诗人口业不自持，袖手默坐君应知，生天成佛佛是谁。
题逸少真蹟
作者：释善珍
朝代：宋

淳化东都羣玉府，光蟠虹霓气龙虎。
墨池笔冢千岁精，鸾鶱凤翥来帝庭。
帝好文似虬鬚主，盗夺鬼偷离復聚。
珠宫玉函雷电护，犀辟尘埃芸辟蠹。
崇宁别置书学员，司空无畏博士颠。
钩党牵连颖与玄，毡包驼载迁幽燕。
司卿巨卿怒裂眦，手揽脱身兵火裏。
江南不得练儿评，流落无人识真僞。
题逸少真迹
作者：释善珍
朝代：宋

淳化东都群玉府，光蟠虹霓气龙虎。墨池笔冢千岁精，鸾鶱凤翥来帝庭。帝好文似虬须主，盗夺鬼偷离复聚。珠宫玉函雷电护，犀辟尘埃芸辟蠹。崇宁别置书学员，司空无畏博士颠。钩党牵连颖与玄，毡包驼载迁幽燕。司卿巨卿怒裂眦，手揽脱身兵火里。江南不得练儿评，流落无人识真伪。
题金山寺
作者：释善珍
朝代：宋

寺不干兴废，江流曾策勋。门栖征虏舰，僧诵设冥文。薄霭遮西日，归雕带北云。江心数峰小，传是晋人坟。
题金山寺
作者：释善珍
朝代：宋

寺不干兴废，江流曾策勋。
门栖征虏舰，僧诵设冥文。
薄霭遮西日，归鵰带北云。
江心数峰小，传是晋人坟。
题雅上人手抄唐诗后
作者：释善珍
朝代：宋
体裁：七言绝句

天孙锦段冰蚕茧，太古盘铭苍颉文。三百年来消息绝，无人为酬杜陵坟。
首夏
作者：释善珍
朝代：宋

首夏山中风物和，不妨老子小婆娑。
竹亭晴坐燕泥少，花径晓行蛛网多。
云表危峯干北斗，道傍古树识东坡。
匡庐深处堪归隠，岁月澜翻奈老何。
首夏
作者：释善珍
朝代：宋

首夏山中风物和，不妨老子小婆娑。竹亭晴坐燕泥少，花径晓行蛛网多。云表危峰干北斗，道傍古树识东坡。匡庐深处堪归隐，岁月澜翻奈老何。
骚词
作者：释善珍
朝代：宋

获印兮汾阳，结茆兮湘之岗。湘之岳兮帝宫谒帝，帝不敢骄兮奔魑魅而走蜚龙。余行兮余意，一笑兮足惊一世。人不知兮谓余立异，岂人见兮胜帝。调古兮湘童，大道兮壶之中。白璧苍蝇兮何污，噤不敢陈兮君怒。苍苍上兮皇皇下，乐莫乐兮郴之土。藐郴城兮楚涯，身非余兮辱余奚为。策空鸣兮余去，人曰吾能料生不能料死。生可玩兮不可留，宛故庐兮风翛翛。山昙昙兮起云，山浪浪兮流水。神何为兮山中，岂怀忠兮放弃。沃牛炙兮疗饥，挈壶兮荷锸随之，生不封侯兮死何庙食为。是耶非耶，余不得而知。女巫兮击鼓，坎坎兮祠之下。帝不下招兮遗怒，馘长蛟兮缚雄虎。野无烽兮海无澜，马不用兮都且闲，都且闲兮神乎何以为御。振策而风兮回轩为雨，风雨时兮多黍稌，风休雨止兮神何处所。桂橑兮兰楣，朝云出游兮莫云来归。云辉辉兮神来归，云霏霏兮神来归。
骚词·其一
作者：释善珍
朝代：宋
体裁：古风

获印兮汾阳，结茆兮湘之岗。湘之岳兮帝宫谒帝，帝不敢骄兮奔魑魅而走蜚龙。余行兮余意，一笑兮足惊一世。人不知兮谓余立异，岂人见兮胜帝。调古兮湘童，大道兮壶之中。白璧苍蝇兮何污，噤不敢陈兮君怒。苍苍上兮皇皇下，乐莫乐兮郴之土。藐郴城兮楚涯，身非余兮辱余奚为。策空鸣兮余去，人曰吾能料生不能料死。生可玩兮不可留，宛故庐兮风翛翛。
骚词·其二
作者：释善珍
朝代：宋
体裁：古风

山昙昙兮起云，山浪浪兮流水。神何为兮山中，岂怀忠兮放弃。沃牛炙兮疗饥，挈壶兮荷锸随之，生不封侯兮死何庙食为。是耶非耶，余不得而知。女巫兮击鼓，坎坎兮祠之下。帝不下招兮遗怒，馘长蛟兮缚雄虎。野无烽兮海无澜，马不用兮都且闲，都且闲兮神乎何以为御。振策而风兮回轩为雨，风雨时兮多黍稌，风休雨止兮神何处所。桂橑兮兰楣，朝云出游兮莫云来归。云辉辉兮神来归，云霏霏兮神来归。
龙泉山中
作者：释善珍
朝代：宋

夜半岩间坐看星，千年老树有精灵。
前山月上青枫顶，照见白鷴来听经。
龙泉山中
作者：释善珍
朝代：宋

夜半岩间坐看星，千年老树有精灵。前山月上青枫顶，照见白鹇来听经。
龙泉山中
作者：释善珍
朝代：宋

自垦屋头三四畦，得閒时复事锄犁。花粘蛛网碍蜂度，树带鹰巢无雀栖。啸罢半山闻逸响，诗成绝壁见新题。老来定力人难转，菜叶放教流出溪。
龙泉山中
作者：释善珍
朝代：宋

自垦屋头三四畦，得閒时復事鉏犁。
花粘蛛网碍蜂度，树带鹰巢无雀栖。
啸罢半山闻逸响，诗成绝壁见新题。
老来定力人难转，菜叶放教流出溪。
偈
作者：释善直
朝代：宋

诸佛不曾出世，人人鼻孔辽天。祖师不曾西来，个个壁立千仞。
偈
作者：释善直
朝代：宋

诸佛不曾出世，人人鼻孔辽天。
祖师不曾西来，箇箇壁立千仞。
偈
作者：释善能
朝代：宋
体裁：偈颂

万古长空，一朝风月。不可以一朝风月昧却万古长空，不可以万古长空不明一朝风月。
颂古二首
作者：释善能
朝代：宋

古殿无人到者稀，蒲团端坐有谁知。不因院主通消息，争得寒光万里辉。西山路上有猕猴，啸雨哀风动客愁。忽遇此林师子子，万般伎俩一时休。
颂古二首·其一
作者：释善能
朝代：宋
体裁：古风

古殿无人到者稀，蒲团端坐有谁知。不因院主通消息，争得寒光万里辉。
颂古二首·其二
作者：释善能
朝代：宋
体裁：古风

西山路上有猕猴，啸雨哀风动客愁。忽遇此林师子子，万般伎俩一时休。
偈
作者：释善资
朝代：宋
体裁：偈颂

诸方五日一参，寿宁日日升座。莫怪重说偈言，过在西来达磨。上士处处逢渠，后学时时蹉过。
偈二首·其一
作者：释嗣宗
朝代：宋
体裁：偈颂

翠岩不是不说，只为无个季节。今朝快便难逢，一句为君剖决。露柱本是木头，秤锤只是生铁。诸人若到诸方，莫道山僧饶舌。
偈二首·其二
作者：释嗣宗
朝代：宋
体裁：偈颂

少林坐，庾岭行，书偈传衣成战争。庾岭行，少林坐，得髓安心成话堕。两家公案未曾圆，后代儿孙作殃祸。这殃祸，可煞大，天下衲僧透不过。
颂
作者：释嗣宗
朝代：宋

涧底泥牛金贴面，山头石女着真红。
繫驴橛上生芝草，不是云霭香炉峰。
颂
作者：释嗣宗
朝代：宋

涧底泥牛金贴面，山头石女著真红。系驴橛上生芝草，不是云霭香炉峰。
颂古三首 其三 二祖得髓
作者：释嗣宗
朝代：宋

弟昆各自逞功能，独有家兄彻骨贫。三拜起来无一语，鼻孔累垂盖上唇。
颂古三首 其二 香严击竹
作者：释嗣宗
朝代：宋

粥饭随时养病躯，本无迷悟可关渠。无端击著庵前竹，直至如今在半途。
颂古三首·二祖得髓
作者：释嗣宗
朝代：宋

弟昆各自逞功能，独有家兄彻骨贫。
三拜起来无一语，鼻孔纍垂盖上唇。
颂古三首·虔侍者
作者：释嗣宗
朝代：宋
体裁：古风

石人不怕师子吼，须弥顶上翻筋斗。沧溟竭尽正三更，生铁昆崙云外走。
颂古三首·虔侍者
作者：释嗣宗
朝代：宋

石人不怕师子吼，须弥顶上翻筋斗。沧溟竭尽正三更，生铁昆崙云外走。粥饭随时养病躯，本无迷悟可关渠。无端击著庵前竹，直至如今在半途。弟昆各自逞功能，独有家兄彻骨贫。三拜起来无一语，鼻孔累垂盖上唇。
颂古三首·香严击竹
作者：释嗣宗
朝代：宋

粥饭随时养病躯，本无迷悟可关渠。
无端击着庵前竹，直至如今在半途。
颂古二十六首
作者：释嗣宗
朝代：宋

千年石虎产麒麟，一角通身五彩明。金锁玉关浑掣断，毗卢界内鼓烟尘。一见明星梦便回，千年桃核长青梅。虽然不是调羹味，曾与将军止渴来。过去心不可得，收纶罢钓秋江碧。扁舟古岸恣闲眠，明月芦华深稳密。现在心不可得，法王家法存今昔。谋臣猛将定封疆，说甚隋珠并赵璧。未来心不可得，不可得中只么得。石含玉兮地擎山，惟證乃知难可测。千古流芳谁共知，清风匝地有何极。不是风幡不是心，祖师正眼只如今。如今不识山河碍，识得如今海岳沉。铁牛耕破洞中天，桃花片片出深源。秦人一去无消息，千古峰峦色转鲜。鬼子挂起那吒面，赤脚跨定须弥卢。铁牛鞭起黄河岸，大洋海底食珊瑚。不是心兮不是物，那吒夜入苍龙窟。铁鞭击碎明月珠，从教大地如翻墨。石里藏金谁辨别，游人但见藓痕斑。却被石人窥得破，铁船载入洞庭山。妙净明心，一句全真。山河大地，日月星辰。舒肝沥胆，照彻古今。个中如不昧，遍界是黄金。象外横该宇宙身，圣凡极尽不容尘。衲僧意气合如此，当场谁是夺标人。婆婆不在五台山，平地行人作易难。蓦直坦然今古路，区区却过赵州关。一路雄兵犯界河，烟尘塞路绝人过。安邦赖有张良在，画角城头唱楚歌。万仞峰前握手时，清歌一曲少人知。但见瞎驴惊宇宙，不知法眼付传谁。午夜霜凝星斗寒，长空云尽山月落。青天吃棒人尽知，苍龙退骨谁能觉。金凤冲开玉锁关，麒麟掣断黄金索。迢迢劫外孰能拘，南北东西迥超卓。明头落节，暗里吃交，毒手当渠痒处搔。雪里鹭鸶飞不见，一只银瓶挂树梢。笊篱木杓，钱贯桶索，说妙谈玄俱是错。清平鼻孔塞乾坤，天下衲僧无处摸。明来握土成金，悟去百草皆药。拗折俱胝指头，踏断赵州略彴。平常一句用无穷，限量知见徒斟酌。后园驴吃草，可怜无限虚生老。半夜盲人问故乡，不知身在长安道。生死既不可求，根尘万病俱休。从此俱空独露，蟾轮一片清秋。乌龟三眼红如火，一角麒麟快似锥。土宿夜游南赡部，泥牛脚下火星飞。舒无踪，卷无迹，日午晴空轰霹雳。衲子惊迷失路头，神号鬼哭知何极。新罗渤海，南岳天台。纤尘不碍，岂涉去来。回头敛念，解脱门开。反忆善财寻胜友，百城游遍不知回。贝叶收不尽，一句无私万法印。千圣满口不能宣，岭梅漏泄春光信。古冢不为家，渔翁举棹出芦花。湛水无风江月迥，长空撒尽暮天霞。不劳车马迹，文王去后无消息。月华影里钓鱼矶，万古清风长历历。一镞三关俱透脱，从前汗马休拈掇。须知旧阁快龙舟，当年曾把锦标夺。妙圆金地绝纤尘，到者当观无相真。莫道玄门难近向，举头便是塔中人。
颂古二十六首·其一
作者：释嗣宗
朝代：宋
体裁：偈颂

千年石虎产麒麟，一角通身五彩明。金锁玉关浑掣断，毗卢界内鼓烟尘。
颂古二十六首·其一五
作者：释嗣宗
朝代：宋

明头落节，暗裏吃交，毒手当渠痒处搔。
雪裏鹭鸶飞不见，一隻银瓶挂树梢。
颂古二十六首·其一六
作者：释嗣宗
朝代：宋

笊篱木杓，钱贯桶索，说妙谈玄俱是错。
清平鼻孔塞干坤，天下衲僧无处摸。
明来握土成金，悟去百草皆药。
拗折俱胝指头，踏断赵州略彴。
平常一句用无穷，限量知见徒斟酌。
颂古二十六首·其一四
作者：释嗣宗
朝代：宋

午夜霜凝星斗寒，长空云尽山月落。
青天吃棒人尽知，苍龙退骨谁能觉。
金凤衝开玉锁关，麒麟掣断黄金索。
迢迢劫外孰能拘，南北东西迥超卓。
颂古二十六首·其七
作者：释嗣宗
朝代：宋

不是心兮不是物，那吒夜入苍龙窟。铁鞭击碎明月珠，从教大地如翻墨。
颂古二十六首·其七
作者：释嗣宗
朝代：宋

不是心兮不是物，那咤夜入苍龙窟。
铁鞭击碎明月珠，从教大地如翻墨。
颂古二十六首·其三
作者：释嗣宗
朝代：宋

过去心不可得，收纶罢钓秋江碧。扁舟古岸恣闲眠，明月芦华深稳密。现在心不可得，法王家法存今昔。谋臣猛将定封疆，说甚隋珠并赵璧。未来心不可得，不可得中只么得。石含玉兮地擎山，惟證乃知难可测。千古流芳谁共知，清风匝地有何极。
颂古二十六首·其三
作者：释嗣宗
朝代：宋

过去心不可得，收纶罢钓秋江碧。
扁舟古岸恣闲眠，明月芦华深稳密。
现在心不可得，法王家法存今昔。
谋臣猛将定封疆，说甚隋珠幷赵璧。
未来心不可得，不可得中只么得。
石含玉兮地擎山，惟证乃知难可测。
千古流芳谁共知，清风帀地有何极。
颂古二十六首·其二
作者：释嗣宗
朝代：宋
体裁：偈颂

一见明星梦便回，千年桃核长青梅。虽然不是调羹味，曾与将军止渴来。
颂古二十六首·其二十
作者：释嗣宗
朝代：宋
体裁：偈颂

舒无踪，卷无迹，日午晴空轰霹雳。衲子惊迷失路头，神号鬼哭知何极。
颂古二十六首·其二十三
作者：释嗣宗
朝代：宋
体裁：偈颂

古冢不为家，渔翁举棹出芦花。湛水无风江月迥，长空撒尽暮天霞。
颂古二十六首·其二十二
作者：释嗣宗
朝代：宋
体裁：偈颂

贝叶收不尽，一句无私万法印。千圣满口不能宣，岭梅漏泄春光信。
颂古二十六首·其二十五
作者：释嗣宗
朝代：宋
体裁：偈颂

一镞三关俱透脱，从前汗马休拈掇。须知旧阁快龙舟，当年曾把锦标夺。
颂古二十六首·其二十六
作者：释嗣宗
朝代：宋
体裁：偈颂

妙圆金地绝纤尘，到者当观无相真。莫道玄门难近向，举头便是塔中人。
颂古二十六首·其二十四
作者：释嗣宗
朝代：宋

不劳车马迹，文王去后无消息。月华影里钓鱼矶，万古清风长历历。
颂古二十六首·其二四
作者：释嗣宗
朝代：宋

不劳车马迹，文王去后无消息。
月华影裏钓鱼矶，万古清风长历历。
颂古二十六首·其五
作者：释嗣宗
朝代：宋
体裁：偈颂

铁牛耕破洞中天，桃花片片出深源。秦人一去无消息，千古峰峦色转鲜。
颂古二十六首·其八
作者：释嗣宗
朝代：宋

石裏藏金谁辨别，游人但见藓痕斑。
却被石人窥得破，铁船载入洞庭山。
颂古二十六首·其八
作者：释嗣宗
朝代：宋

石里藏金谁辨别，游人但见藓痕斑。却被石人窥得破，铁船载入洞庭山。
颂古二十六首·其六
作者：释嗣宗
朝代：宋

鬼子挂起那吒面，赤脚跨定须弥卢。铁牛鞭起黄河岸，大洋海底食珊瑚。
颂古二十六首·其六
作者：释嗣宗
朝代：宋

鬼子挂起那咤面，赤脚跨定须弥卢。
铁牛鞭起黄河岸，大洋海底食珊瑚。
颂古二十六首·其十
作者：释嗣宗
朝代：宋
体裁：偈颂

象外横该宇宙身，圣凡极尽不容尘。衲僧意气合如此，当场谁是夺标人。
颂古二十六首·其十一
作者：释嗣宗
朝代：宋
体裁：偈颂

婆婆不在五台山，平地行人作易难。蓦直坦然今古路，区区却过赵州关。
颂古二十六首·其十七
作者：释嗣宗
朝代：宋
体裁：偈颂

后园驴吃草，可怜无限虚生老。半夜盲人问故乡，不知身在长安道。
颂古二十六首·其十三
作者：释嗣宗
朝代：宋
体裁：偈颂

万仞峰前握手时，清歌一曲少人知。但见瞎驴惊宇宙，不知法眼付传谁。
颂古二十六首·其十九
作者：释嗣宗
朝代：宋
体裁：偈颂

乌龟三眼红如火，一角麒麟快似锥。土宿夜游南赡部，泥牛脚下火星飞。
颂古二十六首·其十二
作者：释嗣宗
朝代：宋
体裁：偈颂

一路雄兵犯界河，烟尘塞路绝人过。安邦赖有张良在，画角城头唱楚歌。
颂古二十六首·其十五
作者：释嗣宗
朝代：宋

明头落节，暗里吃交，毒手当渠痒处搔。雪里鹭鸶飞不见，一只银瓶挂树梢。
颂古二十六首·其十八
作者：释嗣宗
朝代：宋
体裁：偈颂

生死既不可求，根尘万病俱休。从此俱空独露，蟾轮一片清秋。
颂古二十六首·其十六
作者：释嗣宗
朝代：宋

笊篱木杓，钱贯桶索，说妙谈玄俱是错。清平鼻孔塞乾坤，天下衲僧无处摸。明来握土成金，悟去百草皆药。拗折俱胝指头，踏断赵州略彴。平常一句用无穷，限量知见徒斟酌。
颂古二十六首·其十四
作者：释嗣宗
朝代：宋

午夜霜凝星斗寒，长空云尽山月落。青天吃棒人尽知，苍龙退骨谁能觉。金凤冲开玉锁关，麒麟掣断黄金索。迢迢劫外孰能拘，南北东西迥超卓。
颂古二十六首·其四
作者：释嗣宗
朝代：宋

不是风幡不是心，祖师正眼只如今。如今不识山河碍，识得如今海岳沉。
颂古二十六首·其四
作者：释嗣宗
朝代：宋

不是风旛不是心，祖师正眼只如今。
如今不识山河碍，识得如今海岳沉。
偈
作者：释圆
朝代：宋
体裁：偈颂

新缝纸被烘来暖，一觉安眠到五更。闻得上方钟鼓动，又添一日在浮生。
渔家傲·其一
作者：释圆
朝代：宋

本是潇湘一钓客，自东自西自南北。只把孤舟为屋宅。无宽窄，幕天席地人难测。顷闻四海停戈革，金门懒去投书策。时向滩头歌月白。真高格，浮名浮利谁拘得。
渔父词·其一
作者：释圆
朝代：宋

本是潇湘一钓客，自东自西自南北。只把孤舟为屋宅。无宽窄，幕天席地人难测。
渔父词·其二
作者：释圆
朝代：宋

顷闻四海停戈革，金门懒去投书策。
时向滩头歌月白。
真高格，浮名浮利谁拘得。
句
作者：释圆悟
朝代：宋

独怜万木凋零后，屹立风霜惨澹中。
和胡教授山庵见访归韵
作者：释圆悟
朝代：宋

因赴山中约，归途带暝痕。
禽声沉众树，人影背孤村。
雾起寒城裏，江流古岸根。
行吟多得句，知欲与谁论。
和胡教授山庵见访归韵
作者：释圆悟
朝代：宋

因赴山中约，归途带暝痕。禽声沉众树，人影背孤村。雾起寒城里，江流古岸根。行吟多得句，知欲与谁论。
和胡教授山庵见访归韵
作者：释圆悟
朝代：宋

因赴山中约，归途带暝痕。
禽声沉众树，人影背孤村。
雾起寒城里，江流古岸根。
行吟多得句，知欲与谁讼。
和黄瑞玉山庵
作者：释圆悟
朝代：宋

偶寻孤隐处，幽僻远腥荤。结屋聊依石，栽松却傍坟。山深长雾雨，海近渺风云。不必称昏聩，自然疏见闻。
和黄瑞玉山庵
作者：释圆悟
朝代：宋

偶寻孤隠处，幽僻远腥荤。
结屋聊依石，栽松却傍坟。
山深长雾雨，海近渺风云。
不必称昏聩，自然疎见闻。
大帽山
作者：释圆悟
朝代：宋

众山皆弭伏，独让此峰尊。
绝顶时犹雨，中林昼亦昏。
逆风松势偃，独石水声喧。
定有幽栖者，何因得晤言。
大帽山
作者：释圆悟
朝代：宋
体裁：五言律诗

众山皆弭伏，独让此峰尊。绝顶时犹雨，中林昼亦昏。逆风松势偃，触石水声喧。定有幽栖者，何因得晤言。
宿友人白云庵三首
作者：释圆悟
朝代：宋

不到岁时久，重来人事疏。扫云僧亦去，谁伴主翁居。万籁夜俱寂，蒲团清可禅。林疏窗过月，岩远竹通泉。城里秋犹热，山中寒已浓。紫檀时小炷，危坐听晨钟。
宿友人白云庵三首·其一
作者：释圆悟
朝代：宋

不到岁时久，重来人事疎。
扫云僧亦去，谁伴主翁居。
宿友人白云庵三首·其一
作者：释圆悟
朝代：宋

不到岁时久，重来人事疏。扫云僧亦去，谁伴主翁居。
宿友人白云庵三首·其三
作者：释圆悟
朝代：宋

城裏秋犹热，山中寒已浓。
紫檀时小炷，危坐听晨钟。
宿友人白云庵三首·其三
作者：释圆悟
朝代：宋

城里秋犹热，山中寒已浓。紫檀时小炷，危坐听晨钟。
宿友人白云庵三首·其二
作者：释圆悟
朝代：宋

万籁夜俱寂，蒲团清可禅。
林疎窗过月，岩远竹通泉。
宿友人白云庵三首·其二
作者：释圆悟
朝代：宋

万籁夜俱寂，蒲团清可禅。林疏窗过月，岩远竹通泉。
寄方俊甫
作者：释圆悟
朝代：宋
体裁：五言律诗

市桥劳送别，转影又经时。几度月圆夜，独行谁共时。菊寒开欲遍，书远到应迟。西瀑成庵未，幽楼莫负期。
小立
作者：释圆悟
朝代：宋
体裁：五言律诗

小立当清晓，一筇吟影孤。兰香和雾湿，竹老带藤枯。野水流将合，春山淡欲无。雨晴犹未卜，劳尔鹁鸠呼。
山中四首
作者：释圆悟
朝代：宋

飞瀑挂高崖，幽禽响虚谷。怜此一片景，借得数椽屋。涧木卧槎牙，岩花散芳馥。策杖从所之，偶到南山麓。疏林过微雨，西岭收残晖。草露湿我屦，松风吹我衣。坐久四山暝，吟馀独鸟飞。归来不知晚，萝月盈窗扉。暝色敛平川，云归日已夕。閒行信杖藜，倦坐憩苔石。花亦满意红，草自无心碧。吾亦乐吾年，人生不满百。
山中四首·其一
作者：释圆悟
朝代：宋
体裁：古风

飞瀑挂高崖，幽禽响虚谷。怜此一片景，借得数椽屋。涧木卧槎牙，岩花散芳馥。策杖从所之，偶到南山麓。
山中四首·其三
作者：释圆悟
朝代：宋
体裁：五言律诗

雅怀无所拘，偶行度前岗。长松发佳色，澄潭閟幽光。而我亦何幸，于此得相羊。低头心语口，兹游那可忘。
山中四首·其二
作者：释圆悟
朝代：宋

疎林过微雨，西岭收残晖。
草露湿我屦，松风吹我衣。
坐久四山暝，吟余独鸟飞。
归来不知晚，萝月盈窗扉。
山中四首·其二
作者：释圆悟
朝代：宋

疏林过微雨，西岭收残晖。草露湿我屦，松风吹我衣。坐久四山暝，吟馀独鸟飞。归来不知晚，萝月盈窗扉。
山中四首·其四
作者：释圆悟
朝代：宋

暝色敛平川，云归日已夕。
閒行信杖藜，倦坐憇苔石。
花亦满意红，草自无心碧。
吾亦乐吾年，人生不满百。
山中四首·其四
作者：释圆悟
朝代：宋

暝色敛平川，云归日已夕。閒行信杖藜，倦坐憩苔石。花亦满意红，草自无心碧。吾亦乐吾年，人生不满百。
山中夜归
作者：释圆悟
朝代：宋
体裁：五言律诗

一鹤候柴关，林空境自閒。竹房秋后冻，病叟夜深还。树密疑无路，月明犹在山。幽居便所适，已是十年閒。
承天寺寻勤上人
作者：释圆悟
朝代：宋

古寺多陈迹，幽花只自开。
净无秋后暑，远绝市中埃。
苔色侵碑石，松阴蔽月台。
山人迟未至，欲去重徘徊。
承天寺寻勤上人
作者：释圆悟
朝代：宋

古寺多陈迹，幽花祇自开。净无秋后暑，远绝市中埃。苔色侵碑石，松阴蔽月台。山人迟未至，欲去重徘徊。
承天寺寻勤上人
作者：释圆悟
朝代：宋

古寺多陈迹，幽花祇自开。
凈无秋后暑，远绝市中埃。
苔色侵碑石，松阴蔽月台。
山人迟未至，欲去重徘徊。
方海丰诗境楼分赋得春风
作者：释圆悟
朝代：宋

暖袭游人陌上尘，不知花信几番新。
莫教吹到荼䕷处，吹到荼䕷是晚春。
方海丰诗境楼分赋得春风
作者：释圆悟
朝代：宋

暖袭游人陌上尘，不知花信几番新。莫教吹到荼蘼处，吹到荼蘼是晚春。
方海丰诗境楼分赋得春风
作者：释圆悟
朝代：宋

暖袭游人陌上尘，不知花信几番新。
莫教吹到荼醾处，吹到荼醾是晚春。
晚渡
作者：释圆悟
朝代：宋
体裁：五言律诗

桥巷低临水，数家深掩门。路穷生寂寞，人渡更黄昏。风色占帆席，潮痕认柳根。岸回林影暝，渔火满沙村。
次姜秦祠和胡教授韵
作者：释圆悟
朝代：宋

晓谒崇祠雾霭深，行藏因识二贤心。榻前自有孤忠疏，林下谁赓招隐吟。寂寂精庐苍藓入，堂堂遗像暗尘侵。客中莫致生刍奠，聊汲山泉荐菊斟。
次姜秦祠和胡教授韵
作者：释圆悟
朝代：宋

晓谒崇祠雾霭深，行藏因识二贤心。
榻前自有孤忠疏，林下谁赓招隠吟。
寂寂精庐苍藓入，堂堂遗像暗尘侵。
客中莫致生刍奠，聊汲山泉荐菊斟。
海云阁
作者：释圆悟
朝代：宋
体裁：古风

天风来海门，惊浪作飞雨。岸云过已尽，陇树青可数。挂帆鸥鸟外，清吟正凝伫。欲去犹未能，渔灯粲烟渚。
游清源洞
作者：释圆悟
朝代：宋

清旦寻幽洞，攀跻有同游。雾雨藏诸峰，万窍响飕飕。树杪飞磴悬，岩外见客舟。藓藤垂翠琰，风叶随清流。百丈崖班驳，千尺木耸修。乌啼旸谷晓，云淡海城秋。莓苔蚀丹灶，山房花竹幽。疏烟生墟落，远水浮汀洲。朝斗空坛在，升仙往事悠。倚阑吟未就，归屐少迟留。
游清源洞
作者：释圆悟
朝代：宋

清旦寻幽洞，攀跻有同游。
雾雨藏诸峰，万窍响飕飕。
树杪飞磴悬，岩外见客舟。
藓藤垂翠琰，风叶随清流。
百丈崖班驳，千尺木耸修。
乌啼旸谷晓，云淡海城秋。
莓苔蚀丹竈，山房花竹幽。
疎烟生墟落，远水浮汀洲。
朝斗空坛在，昇仙往事悠。
倚阑吟未就，归屐少迟留。
游静真观
作者：释圆悟
朝代：宋
体裁：五言律诗

古观门幽寂，来游亦夙缘。林堪巢老鹤，坛可礼真仙。秋晚寒生屋，雨深苔印砖。旧藏多御赐，应识尚留传。
瑞兴寺
作者：释圆悟
朝代：宋
体裁：五言律诗

路僻今芜翳，寒厨尚起烟。僧依三佛住，门与数峰连。雨润苔封塔，年深竹覆泉。创时灵异事，犹有断碑传。
真人洞
作者：释圆悟
朝代：宋

扪葛敲幽户，空山得遍观。云离朝拜石，苔积上升坛。秋晚涧声涩，月明松影寒。真人不可遇，谁复此烧丹。
真人洞
作者：释圆悟
朝代：宋

扪葛敲幽户，空山得遍观。
云离朝拜石，苔积上昇坛。
秋晚涧声涩，月明松影寒。
真人不可遇，谁復此烧丹。
赵山神祠
作者：释圆悟
朝代：宋
体裁：五言律诗

山中虽隐迹，名被世人知。无策欲干主，有诗还立祠。水云通别渚，枳槲荫空墀。多少能吟者，焚香为拂碑。
送壁上人归承天寺
作者：释圆悟
朝代：宋

城寺思归兴忽生，又携筇杖出云扃。
月明后夜空山裏，绕屋泉声只自听。
送壁上人归承天寺
作者：释圆悟
朝代：宋

城寺思归兴忽生，又携筇杖出云扃。月明后夜空山里，绕屋泉声只自听。
重游清源洞
作者：释圆悟
朝代：宋
体裁：五言律诗

此地今重到，藤萝长碧阴。缅思仙去后，长有客来吟。出鸟江涛白，连云岭树深。杖藜宜少驻，灵迹尚堪寻。
题宝山寺二首
作者：释圆悟
朝代：宋

寓此曾三夏，重来隔五年。溪山亦良是，怀想转凄然。去腊应差暖，今春定有寒。涧梅花半树，侵晓又凋残。
题宝山寺二首·其一
作者：释圆悟
朝代：宋
体裁：五言绝句

寓此曾三夏，重来隔五年。溪山亦良是，怀想转凄然。
题宝山寺二首·其二
作者：释圆悟
朝代：宋
体裁：五言绝句

去腊应差暖，今春定有寒。涧梅花半树，侵晓又凋残。
题泉州张许祠
作者：释圆悟
朝代：宋
体裁：五言律诗

泉与睢阳隔，事闻犹涕零。人虽死忠义，祠自活英灵。坏砌寒云聚，空庭古柏青。功名见信史，何必更碑铭。
题秦君亭
作者：释圆悟
朝代：宋

昔只为吟隐，偶然依佛居。路逢阴壑尽，云抱晓岩虚。亭在因人重，山深与世疏。倘怀名利念，到此欲何如。
题秦君亭
作者：释圆悟
朝代：宋

昔只为吟隠，偶然依佛居。
路逢阴壑尽，云抱晓岩虚。
亭在因人重，山深与世疎。
倘怀名利念，到此欲何如。
偈
作者：释圆慧
朝代：宋
体裁：偈颂

达磨正宗，衲僧巴鼻。堪嗟迷者成群，开眼瞌睡。头上是天，脚下是地。耳朵闻声，鼻孔出气。敢问云堂之徒，时中甚么安置。可怜双林傅大士，却言祇这语声是。
偈颂二首
作者：释圆日
朝代：宋

悟无不无，得无不得，九年面壁空劳力。三脚驴儿跳上天，泥牛入海无踪迹。为甚么如此，九九八十一。倒腹倾肠几个知，更无丝发可相依。直饶彻底承当去，也落他家第二机。
偈颂二首·其一
作者：释圆日
朝代：宋

悟无不无，得无不得，九年面壁空劳力。
三脚馿儿跳上天，泥牛入海无踪迹。
为甚么如此，九九八十一。
偈颂二首·其一
作者：释圆日
朝代：宋

悟无不无，得无不得，九年面壁空劳力。三脚驴儿跳上天，泥牛入海无踪迹。为甚么如此，九九八十一。
偈颂二首·其二
作者：释圆日
朝代：宋

倒腹倾肠几个知，更无丝发可相依。直饶彻底承当去，也落他家第二机。
偈颂二首·其二
作者：释圆日
朝代：宋

倒腹倾肠几箇知，更无丝髮可相依。
直饶彻底承当去，也落他家第二机。
偈
作者：释圆智
朝代：宋

芦华白，蓼华红，溪边修竹碧烟笼。
闲云抱幽石，玉露滴岩丛。
昨夜乌龟变作鳖，今朝水牯悟圆通。
偈
作者：释圆智
朝代：宋

芦华白，蓼华红，溪边脩竹碧烟笼。闲云抱幽石，玉露滴岩丛。昨夜乌龟变作鳖，今朝水牯悟圆通。
赞法如禅师
作者：释圆极
朝代：宋

生铁面皮难凑泊，等閒举步动乾坤。戏拈十智同真话，不负黄龙嫡骨孙。
赞法如禅师
作者：释圆极
朝代：宋

生铁面皮难凑泊，等閒举步动干坤。
戏拈十智同真话，不负黄龙嫡骨孙。
偈
作者：释圆济
朝代：宋
体裁：偈颂

雨过山青，云开月白。带雪寒松，摇风庭柏。
偈
作者：释圆照
朝代：宋

片月浸寒潭，微云满空碧。若于达道人，好个真消息。
偈
作者：释圆照
朝代：宋

片月浸寒潭，微云满空碧。
若于达道人，好箇真消息。
偈二首
作者：释圆玑
朝代：宋

不学文章不读书，颓然终日自如愚。虽然百事不通晓，是马何曾唤作驴。无学庵中老，平生百不能。忖思多幸处，至老得为僧。
偈二首·其一
作者：释圆玑
朝代：宋
体裁：偈颂

不学文章不读书，颓然终日自如愚。虽然百事不通晓，是马何曾唤作驴。
偈二首·其二
作者：释圆玑
朝代：宋
体裁：偈颂

无学庵中老，平生百不能。忖思多幸处，至老得为僧。
答张无尽因续成诗
作者：释圆玑
朝代：宋
体裁：七言绝句

野僧窿客下烟岚，试问如何是翠岩。门近洪崖千尺井，石桥分水绕松杉。
送义青偈
作者：释圆鉴
朝代：宋

须弥立太虚，日月辅而转。群峰渐倚他，白云方改变。少林风起丛，曹溪洞帘卷。金凤宿龙巢，宸苔岂车碾。
送义青偈
作者：释圆鑑
朝代：宋

须弥立太虚，日月辅而转。
羣峯渐倚他，白云方改变。
少林风起丛，曹溪洞帘卷。
金凤宿龙巢，宸苔岂车碾。
义副寺求
作者：释坚璧
朝代：宋

拈却义，除却法，过现未来，不消一劄。大海波腾河四流，激湍衮衮吞三峡。须弥山王拊掌笑，江神河神俱？跳。留得珊瑚对月寒，九曲明珠无孔窍。
义副寺求
作者：释坚璧
朝代：宋
体裁：古风

拈却义，除却法，过现未来，不消一劄。大海波腾河四流，激湍衮衮吞三峡。须弥山王拊掌笑，江神河神俱�跳。留得珊瑚对月寒，九曲明珠无孔窍。
义副寺求
作者：释坚璧
朝代：宋

拈却义，除却法，过现未来，不消一札。
大海波腾河四流，激湍衮衮吞三峡。
须弥山王拊掌笑，江神河神俱𨁝跳。
留得珊瑚对月寒，九曲明珠无孔窍。
仰山见东寺索珠
作者：释坚璧
朝代：宋
体裁：七言绝句

无言可对辉天地，无理堪伸夺夜光。离相离名言语道，泼天高价不寻常。
偈颂二十一首
作者：释坚璧
朝代：宋

寰中独照万机息，壶外分权六国清。
四海晏然王化里，不须当道话升平。
偈颂二十一首
作者：释坚璧
朝代：宋

日月如弹丸，顽心似坚石。坚石不可融，弹丸易跳掷。始见踏青行，相将年又极。谁将后夜霜，换我双鬓黑。有个不老方，诸人识不识。晷运推移，日南长至。一夜东海乌龟，吞却南山鳖鼻。大用全提作者知，烁迦眼活电光迟。大悲院里翻身处，临济甘为小厮儿。今朝六月中，嘉田雨沾足。山房冷似冰，千山拥寒玉。祖意不西来，法身无展缩。水上挂灯毬，镇州出萝卜。三盏不沾唇，百味皆具足。寰中独照万机息，壸外分权六国清。四海晏然王化里，不须当道话升平。释迦悭，迦叶富。欺负乎人，誇张莽卤。五天不纳到支那，塞壑填沟无避处。无避处，不遮护，汲兴相逢，如涂毒鼓。直须亲切一回来，莫似邯郸学唐步。玉象吞狮子，泥牛上绣鞍。御楼观射猎，不是刈茆田。仲冬严寒，一阳长至。佛祖有机关，俱落第二义。岂不见沩山寂子与香严，未免将泥土里洗。园林宿雨不胜清，岩谷舂撞万杵鸣。个里豁开千圣眼，不闲弓矢贺升平。皓月当空，寒江不动。万里清光，曾非别共。蚌孕珠而无从，兔怀胎而非种。万别千差，波腾海涌。卷舒只在一毫端，不用浑家生奉重。十日梅天晓未晴，千岩俱作偃溪声。直饶透出威音外，犹较曹山半月程。及时阳燄欲烧空，中有清凉一径通。众苦不来寒暑尽，铁昆崙卧水晶宫。空手把锄头，步行骑水牛。凭兹陪睿算，垂拱亿千秋。法法不隐藏，古今常独露。槐影转清阴，风催岩下雨。厨库对僧堂，灯笼挂露柱。只有一处最誵讹，半夜泥蛇吞石虎。树凋叶落，体露金风。尧眉八字，舜目重瞳。机如掣电者，难寻踪迹。口似磉盘者，蓦地相逢。翻地揭天休作解，新罗元在海门东。木人夜半穿靴，难寻踪迹。石女天明不露，谁辨亲疏。枯木上一点春回，古渡头千寻寒雪。同门出入不来还忆渠，同气相求回来劫无说。金叶银茎报有秋，明珠万斛堂中收。自从一饱家田饭，不用埋头向外求。沤澄巨浸无踪迹，月转层峦显大功。刹海毫芒无欠剩，空山和月撼松风。阴极俄惊一线回，石人岭上笑咍咍。摧残枯木非枯木，今日花从冷处开。相随步步见还难，墨刷骅骝锦绣鞍。一夜遍行南赡部，天明依旧立江干。
偈颂二十一首·其一
作者：释坚璧
朝代：宋

日月如弹丸，顽心似坚石。坚石不可融，弹丸易跳掷。始见踏青行，相将年又极。谁将后夜霜，换我双鬓黑。有个不老方，诸人识不识。
偈颂二十一首·其一
作者：释坚璧
朝代：宋

日月如弹丸，顽心似坚石。
坚石不可融，弹丸易跳掷。
始见踏青行，相将年又极。
谁将后夜霜，换我双鬓黑。
有箇不老方，诸人识不识。
偈颂二十一首·其一八
作者：释坚璧
朝代：宋

沤澄巨浸无踪迹，月转层峦显大功。
剎海毫芒无欠剩，空山和月撼松风。
偈颂二十一首·其一四
作者：释坚璧
朝代：宋

法法不隠藏，古今常独露。
槐影转清阴，风催岩下雨。
厨库对僧堂，灯笼挂露柱。
只有一处最誵讹，半夜泥蛇吞石虎。
偈颂二十一首·其七
作者：释坚璧
朝代：宋
体裁：偈颂

玉象吞狮子，泥牛上绣鞍。御楼观射猎，不是刈茆田。
偈颂二十一首·其三
作者：释坚璧
朝代：宋

大用全提作者知，烁迦眼活电光迟。
大悲院裏翻身处，临济甘为小厮儿。
偈颂二十一首·其三
作者：释坚璧
朝代：宋

大用全提作者知，烁迦眼活电光迟。大悲院里翻身处，临济甘为小厮儿。
偈颂二十一首·其九
作者：释坚璧
朝代：宋

园林宿雨不胜清，岩谷舂撞万杵鸣。个里豁开千圣眼，不闲弓矢贺升平。
偈颂二十一首·其九
作者：释坚璧
朝代：宋

园林宿雨不胜清，岩谷舂撞万杵鸣。
箇裏豁开千圣眼，不闲弓矢贺昇平。
偈颂二十一首·其二
作者：释坚璧
朝代：宋
体裁：偈颂

晷运推移，日南长至。一夜东海乌龟，吞却南山鳖鼻。
偈颂二十一首·其二一
作者：释坚璧
朝代：宋

参禅须是铁汉，着手心头便判。
直趣无上菩提，一切是非莫管。
偈颂二十一首·其二十
作者：释坚璧
朝代：宋
体裁：偈颂

相随步步见还难，墨刷骅骝锦绣鞍。一夜遍行南赡部，天明依旧立江干。
偈颂二十一首·其五
作者：释坚璧
朝代：宋

寰中独照万机息，壸外分权六国清。
四海晏然王化裏，不须当道话昇平。
偈颂二十一首·其五
作者：释坚璧
朝代：宋

寰中独照万机息，壸外分权六国清。四海晏然王化里，不须当道话升平。
偈颂二十一首·其十
作者：释坚璧
朝代：宋
体裁：偈颂

皓月当空，寒江不动。万里清光，曾非别共。蚌孕珠而无从，兔怀胎而非种。万别千差，波腾海涌。卷舒只在一毫端，不用浑家生奉重。
偈颂二十一首·其十一
作者：释坚璧
朝代：宋
体裁：偈颂

十日梅天晓未晴，千岩俱作偃溪声。直饶透出威音外，犹较曹山半月程。
偈颂二十一首·其十七
作者：释坚璧
朝代：宋
体裁：偈颂

金叶银茎报有秋，明珠万斛堂中收。自从一饱家田饭，不用埋头向外求。
偈颂二十一首·其十三
作者：释坚璧
朝代：宋
体裁：偈颂

空手把锄头，步行骑水牛。凭兹陪睿算，垂拱亿千秋。
偈颂二十一首·其十九
作者：释坚璧
朝代：宋
体裁：偈颂

阴极俄惊一线回，石人岭上笑咍咍。摧残枯木非枯木，今日花从冷处开。
偈颂二十一首·其十二
作者：释坚璧
朝代：宋
体裁：偈颂

及时阳燄欲烧空，中有清凉一径通。众苦不来寒暑尽，铁昆崙卧水晶宫。
偈颂二十一首·其十五
作者：释坚璧
朝代：宋
体裁：偈颂

树凋叶落，体露金风。尧眉八字，舜目重瞳。机如掣电者，难寻踪迹。口似磉盘者，蓦地相逢。翻地揭天休作解，新罗元在海门东。
偈颂二十一首·其十八
作者：释坚璧
朝代：宋

沤澄巨浸无踪迹，月转层峦显大功。刹海毫芒无欠剩，空山和月撼松风。
偈颂二十一首·其十四
作者：释坚璧
朝代：宋

法法不隐藏，古今常独露。槐影转清阴，风催岩下雨。厨库对僧堂，灯笼挂露柱。只有一处最誵讹，半夜泥蛇吞石虎。
偈颂二十一首·其四
作者：释坚璧
朝代：宋
体裁：偈颂

今朝六月中，嘉田雨沾足。山房冷似冰，千山拥寒玉。祖意不西来，法身无展缩。水上挂灯毬，镇州出萝卜。三盏不沾唇，百味皆具足。
化胡椒
作者：释坚璧
朝代：宋

异国传来种性殊，圆陀陀似蚌中珠。不□□艳照明月，自有辛香压五湖。
化胡椒
作者：释坚璧
朝代：宋

异国传来种性殊，圆陀陀似蚌中珠。
不□□艷照明月，自有辛香压五湖。
山居二首
作者：释坚璧
朝代：宋

瓶盂古涧冷相依，云淡山寒月色微。眼底宾朋聊自足，屋头猿鸟恰忘机。山园茶笋疏疏有，世路人情渐渐稀。不记化权前后际，卷帘移榻看斜晖。平生湖海竟何依，选得佳山赋式微。茗椀炉熏同宿学，蒲团禅板接初机。陂城水满芹尤滑，瓦钵肩挨粥未稀。睡起乌藤清兴在，不知老木挂残晖。
山居二首·其一
作者：释坚璧
朝代：宋

瓶盂古涧冷相依，云淡山寒月色微。
眼底宾朋聊自足，屋头猿鸟恰忘机。
山园茶笋疎疎有，世路人情渐渐稀。
不记化权前后际，卷帘移榻看斜晖。
山居二首·其一
作者：释坚璧
朝代：宋

瓶盂古涧冷相依，云淡山寒月色微。眼底宾朋聊自足，屋头猿鸟恰忘机。山园茶笋疏疏有，世路人情渐渐稀。不记化权前后际，卷帘移榻看斜晖。
山居二首·其二
作者：释坚璧
朝代：宋

平生湖海竟何依，选得佳山赋式微。茗椀炉熏同宿学，蒲团禅板接初机。陂城水满芹尤滑，瓦钵肩挨粥未稀。睡起乌藤清兴在，不知老木挂残晖。
山居二首·其二
作者：释坚璧
朝代：宋
体裁：七言律诗

平生湖海竟何依，选得佳山赋式微。茗碗炉熏同宿学，蒲团禅板接初机。陂城水满芹尤滑，瓦钵肩挨粥未稀。睡起乌藤清兴在，不知老木挂残晖。
洞山吃果子
作者：释坚璧
朝代：宋
体裁：七言绝句

尽力提来不等閒，要寻知己验来端。可怜临水探红尾，依旧茫茫失钓竿。
赞真觉
作者：释坚璧
朝代：宋
体裁：古风

三回九度，见神见鬼。德山一棒，痛彻骨髓。敲老观门，泼瓦官水。而今冷坐眼麻眉，错认东瓜作碓觜。
送人
作者：释坚璧
朝代：宋

六窗不着閒光景，七处休寻古佛心。
放下不行凡圣路，敢将黄叶当黄金。
送人
作者：释坚璧
朝代：宋

六窗不著閒光景，七处休寻古佛心。放下不行凡圣路，敢将黄叶当黄金。
送人
作者：释坚璧
朝代：宋

千寻老干无寒暑，百炼精金有变迁。
脱尽皮毛空索索，不妨重结弟兄缘。
送人
作者：释坚璧
朝代：宋

千寻老干无寒暑，百鍊精金有变迁。脱尽皮毛空索索，不妨重结弟兄缘。
送坚知库
作者：释坚璧
朝代：宋
体裁：五言绝句

埽尽法中病，生憎佛是尘。堂堂一坚密，春至百花新。
送泉州僧
作者：释坚璧
朝代：宋

洛阳桥下千寻水，象骨峰前万叠山。一口为渠吞却了，更无踪迹在人间。
送泉州僧
作者：释坚璧
朝代：宋

洛阳桥下千寻水，象骨峰前万迭山。
一口为渠吞却了，更无踪迹在人间。
偈
作者：释坦
朝代：宋

径山有个竹篦，直下别无道理。佛殿厨库三门，穿过衲僧眼耳。
偈
作者：释坦
朝代：宋

径山有箇竹篦，直下别无道理。
佛殿厨库三门，穿过衲僧眼耳。
偈十六首
作者：释士圭
朝代：宋

衲帔蒙头，下板头边，且打瞌睡。蒲团叠足，长连床上，随分挨肩。忽然露柱眼开，圣僧也须出院。切忌钉椿摇橹，更须看风使帆。各各总在其中，人人自宜照顾。且道照顾个什么，堂中宾主句，觌面没亲疏。一山南北烟霞里，两寺东西林麓间。开眼如今浑是梦，莫言真个在庐山。面前一道如弦直，当门不用栽荆棘。陕府铁牛，昨夜失却尾巴；嘉州大像，不是白拈贼。赵州南，石桥北。黄河九曲吞昆崙，大悲院里安弥勒。东林百不会，瞎驴随大队。鞭打不进前，步步只倒退。一日复一日，灵台转昏昧。死去入地狱，永劫终不悔。开口见心肝，实语当忏悔。错错，东林手把断贯索，诸方鼻孔都穿却。人问如何不自穿，自己鼻头难摸索。而今子细细思量，元来不是而今错。一阳生，万物萌。天本清，地常宁。四时行，万汇成。如纬经，如权衡。天心平，人心诚。日月明，鬼神警。方知天地分浊清，古今无亏盈。圣泉拄杖犹通灵，敲骨出髓。方悟从上诸圣碗鸣声，犹较芭蕉半月程。半夜穿针，尽十方皆成线路，你诸人为什么透不过。天明吃粥，无一丝毫不露真机，你诸人为什么拨不转。透不过处，路布分明。拨不转时，真机独露。半夜梦中惊骤雨，三更枕上听秋声。烈火焰中，蟭螟虫如何栖泊。大炉韛里，金刚钻烧得通红。蓦然脑后一锥，铁佛也须汗出。佛祖重新煅炼，衲僧再上钳锤。直饶千手大悲，这里如何摸索。打破从教重锢鏴，休言钝铁费钳锤。天晴开水路，无事设曹司。病多谙药性，小慈妨大慈。尘融法界，念尽毗卢。千眼顿开，纤尘不立。游戏宝明空海，超越菩提觉场。善财入楼阁之门，重重无尽。居士供蒲塞之馔，种种庄严。以上妙饮食供养为法门，以广大愿心总持为佛事。一一摄入，一一交参。一一圆融，一一周遍。理事平等，真俗混融。凡圣同源，因果不二。直得文殊骑狮子，入普贤鼻孔里藏身。普贤骑象王，入文殊眼睛里瞌睡。释迦弥勒，掩耳偷铃。势至观音，抱赃叫屈。老龙千丈湫，晴空散飞雪。尊者诺讵罗，坐视眼眨眨。老禅来住山，梵志翻著袜。乍可刺汝眼，且要话头活。老禅不打鼓山鼓，送老来看雁范山。杰阁重楼都不见，溪边茅屋两三间。释迦弥勒，犹是他奴。临济德山，是何草芥。向上一路，荆棘成林。更欲翻身，堕崖落堑。总不动著，当处活埋。生机临时，翻成乱统。穿耳胡僧葱岭去，夜行踏雪马蹄轻。悬泉千尺泻龙湫，一叶萧萧万木秋。坐看孤云行看月，更无佛法挂心头。晷运推移无不动，日南长至几曾迁。应时纳祜无他事，依旧三门开两边。三门开两边，一句具三玄。今古应无坠，分明在目前。孔明庙前有古柏，枝如青铜根如石。苍皮溜雨四十围，黛色参天二千尺。但见年年是好年，岂知日日是好日。小树子，傍山栽，花从叶里开。枝高攀不得，罗袖拂将来。尘融法界，念尽毗卢。咫尺跨于大千，刹那超于三世。过去诸如来秤锤落井，现在诸菩萨塞壑填沟。未来修学人，如麻似粟。回头拾得新罗箭，自是诸人不丈夫。
偈十六首·其三
作者：释士圭
朝代：宋

面前一道如弦直，当门不用栽荆棘。陕府铁牛，昨夜失却尾巴；嘉州大像，不是白拈贼。赵州南，石桥北。黄河九曲吞昆崙，大悲院里安弥勒。
偈十六首·其二
作者：释士圭
朝代：宋

一山南北烟霞里，两寺东西林麓间。开眼如今浑是梦，莫言真个在庐山。
偈十六首·其十七
作者：释士圭
朝代：宋

孔明庙前有古柏，枝如青铜根如石。苍皮溜雨四十围，黛色参天二千尺。但见年年是好年，岂知日日是好日。小树子，傍山栽，花从叶里开。枝高攀不得，罗袖拂将来。
偈十六首·其十二
作者：释士圭
朝代：宋

老龙千丈湫，晴空散飞雪。尊者诺讵罗，坐视眼眨眨。老禅来住山，梵志翻著袜。乍可刺汝眼，且要话头活。